 Μερικές Ειλικρινείς Συμβουλές για Κάθε Χριστιανό

 Μερικές Ειλικρινείς Συμβουλές για Κάθε Χριστιανό

του Δρα. Σάλιχ Ασ-Σάλιχ

Με Παράρτημα

Ο ΙΗΣΟΥΣ ΚΑΙ Ο ΜΩΧΑΜΜΑΝΤ (Ειρήνη σ’ αυτούς)

ΣΤΗ ΒΙΒΛΟ ΚΑΙ ΤΟ ΚΟΡΑΝΙΟ

Βιβλικές Αποδείξεις για το ότι ο Ιησούς ήταν Δούλος του Θεού και δεν είχε μερίδιο στη Θειότητα

του Δρα. Μωχάμμαντ Τακιουντίν Αλ-Χιλάλι.

Πρώην Καθηγητή Ισλαμικής Πίστης και Διδαγμάτων, Ισλαμικό Πανεπιστήμιο, Μαντίνα Μουναγουάρα

 ΕΙΣΑΓΩΓΗ

Οι περισσότεροι άνθρωποι συμφωνούν με το γεγονός ότι ο Λόγος του Αλλάχ (Θεού) δεν μπορεί να είναι αντιφατικός. Όσα Είπε για τον Εαυτό Του πρέπει να είναι αλήθεια. Είναι ο Δημιουργός, ο Ένας και ο Πάροχος. Είναι ο Πρώτος, τίποτα δεν προηγείται Αυτού∙ ο Τελευταίος, τίποτα δεν υπάρχει μετά από Αυτόν∙ ο Ύψιστος, τίποτα δεν υπάρχει πάνω από Αυτόν∙ ο Εγγύτερος, τίποτα δεν είναι πιο κοντά σε μας από Αυτόν, και περικλείει τα πάντα με τη Γνώση Του, ενώ βρίσκεται πάνω από τους ουρανός, Διακριτός και Ξεχωριστός από τα δημιουργήματά Του. Σπουδαίος στο Μεγαλείο και την Τιμή Του, Πολυεύσπλαχνος, Αυστηρός στην Τιμωρία. Παντογνώστης, Συμπονετικός, Πάνσοφος και Δίκαιος. Τέλειος σε όλα τα Ονόματα και τις Ιδιότητές Του. Δε γεννά, ούτε γεννιέται. Δεν υπάρχει ίσος με Αυτόν, και δεν υπάρχει τίποτα σαν Αυτόν, και συνεπώς μόνο Αυτός αξίζει να λατρεύεται. Ουσιαστικά, η θρησκεία όπως αποκαλύφθηκε[1] στα έθνη πριν από μας και στην ανθρωπότητα ως την Ημέρα της Ανάστασης, απαιτεί τη λατρεία κανενός άλλου παρά του Θεού (Αλλάχ). Οποιοδήποτε Μήνυμα από τον Τέλειο Θεό είναι αληθινό και δεν μπορεί να είναι αντιφατικό. Εμπιστεύτηκε πολλούς Προφήτες και Αγγελιαφόρους από τότε που ξεκίνησε η δημιουργία στη γη. Ξεκινώντας από τον Αδάμ, το Νώε, τον Αβραάμ, το Μωυσή, τον Ιησού και τελειώνοντας με το Μωχάμμαντ, ειρήνη σε όλους, η ουσία της θρησκείας ήταν και παραμένει: οι άνθρωποι πρέπει να υποτάσσονται στο Δημιουργό τους και να λατρεύουν Αυτόν όπως αποκάλυψε στους Αγγελιαφόρους και Προφήτες. Αυτό είναι το αληθινό Μήνυμα και ο Ιησούς, ειρήνη σ’ αυτόν, είναι ένας από εκείνους τους σπουδαίους Προφήτες και Αγγελιαφόρους που εστάλη στα Παιδιά του Ισραήλ μετά το Μωυσή, επιβεβαιώνοντας την Αποκάλυψη που εστάλη στο Μωυσή και το Ευαγγέλιο που έλαβε από τον Αλλάχ. Αυτό το ίδιο Μήνυμα επιβεβαιώθηκε από τον Προφήτη Μωχάμμαντ, ειρήνη σ’ αυτόν, πιστεύοντας στο αληθινό Ευαγγέλιο που ήρθε στον Ιησού και διαδίδοντας την τελική και πιο αναλυτική αποκάλυψη προς την ανθρωπότητα, το Κοράνιο. Το Κοράνιο, όντας ο Λόγος του Αλλάχ, επιβεβαιώνει και μαρτυρά την αληθινή φύση του Ιησού, και αυτό δεν είναι γνωστό σε πολλούς ανθρώπους. Αυτό το βιβλίο θα εισάγει τον αναγνώστη στα Κορανικά κείμενα που σχετίζονται με τον Ιησού, ειρήνη σ’ αυτόν, ελπίζοντας πως η αλήθεια αναφορικά με την προσωπικότητα του Ιησού θα ξεκαθαριστεί.

Σάλιχ Ασ-Σάλιχ

3/12/1415 μ. Χίτζρα

Μάιος 2, 1995 Κ.Ε.

Αναθ. 4/7/1425 μ. Χίτζρα

Σεπτέμβριος 18, 2004.

 Ένα Θαύμα…Κι ένας Άνθρωπος Γεννιέται

 Μια Τιμημένη Οικογένεια

Η οικογένεια του Ιησού είναι η Οικογένεια του Ιμράν. Ήταν μια οικογένεια εκλεκτή από τον Αλλάχ:

{ Ο Αλλάχ επέλεξε και τίμησε τον Αδάμ (κάνοντας τους αγγέλους να πέσουν σε πρηνή στάση μπροστά του ως σεβασμό για τη δημιουργία του Αλλάχ), το Νώε (κανοντάς τον τον πρώτο Αγγελιαφόρο για τους ανθρώπους), την οικογένεια του Αβραάμ (κάνοντας από τους απογόνους του Αβράαμ να έλθουν πολλοί Προφήτες όπως ο Ισμαήλ, ο Ισαάκ, ο Ιακώβ, ο Ιησούς, ο Μωχάμμαντ) και την οικογένεια του ‘Ιμράν (κάνοντας να έλθει από αυτήν την οικογένεια ο Ιωάννης, η Μαρία, ο Ιησούς) πάνω απ’ όλη την ανθρωπότητα (της εποχής τους). ~ Απόγονοι, ο ένας προέρχεται από τον άλλον. Και ο Αλλάχ είναι Σαμεί‘ (Ακούει τα πάντα), ‘Αλείμ (Παντογνώστης). } (Κοράνιο 3:33-34)

 Μια Τιμημένη Μητέρα υπό τη Φροντίδα του Αλλάχ

Όταν η μητέρα της Μαρίας, η σύζυγος του Ιμράν, ήταν έγκυος, έκανε έναν τάμα:

{ (Ανάφερε, ω, Μωχάμμαντ), όταν η σύζυγος του ‘Ιμράν είπε: «Κύριέ μου, στ’ αλήθεια έκανα τάμα αυτό (το μωρό) που είναι στη μήτρα μου, να είναι αφιερωμένο σε Σένα (στην υπηρεσία του Οίκου Σου, και στην λατρεία Σου, και να είναι ελεύθερο από όλες τις εγκόσμιες δουλειές για αυτόν το σκοπό), αποδέξου το, λοιπόν, από μένα. Στ’ αλήθεια, Είσαι ο Ασ-Σαμεί‘ (Ακούει τα πάντα), ο Αλ-‘Αλείμ (Παντογνώστης).» } (Κοράνιο 3:35)

Ο Αλλάχ αποδέχθηκε την επίκληση και η Μαρία γεννήθηκε και παρέμεινε υπό την προστασία του Προφήτη Ζαχαρία, όπως ο Αλλάχ, ο Δοξασμένος, όρισε:

{ Έτσι ο Κύριός της την αποδέχτηκε με καλή αποδοχή και την έκανε να μεγαλώσει με καλόν τρόπο και την έθεσε υπό τη φροντίδα του Ζαχαρία. Κάθε φορά που ο Ζαχαρίας έμπαινε σ’ αυτήν στην κάμαρα όπου προσευχόταν, έβρισκε εκεί αγαθά. Είπε: «Ω, Μαρία, από πού τα έχεις αυτά (τα αγαθά);», είπε (η Μαρία): «Είναι από τον Αλλάχ, στ’αλήθεια ο Αλλάχ παρέχει σε όποιον θέλει (ο Αλλάχ) χωρίς όρια». } (Κοράνιο 3:37)

Ο Αλλάχ την επέλεξε από όλες της γυναίκες της ζωής της:

{ Και (ανάφερε) όταν οι άγγελοι είπαν: «Ω Μάριαμ! Ο Αλλάχ σε επέλεξε και σε εξάγνισε (από οποιαδήποτε μορφή πολυθεϊσμού), και σε επέλεξε προτιμώντας σε από όλες τις γυναίκες του κόσμου (της εποχής της). } (Κοράνιο 3:42)

 Οι Χαρμόσυνες Ειδήσεις

Οι άγγελοι έφεραν στη Μαρία τις χαρμόσυνες ειδήσεις για τη γέννηση ενός παιδιού μέσω ενός «Λόγου» από τον Αλλάχ. Ο Λόγος ήταν Γεννηθήτω! Και έγινε! Ο Ιησούς, ο υιός της Μαρίας:

{ Όταν οι άγγελοι είπαν: «Ω, Μάριαμ! Ο Αλλάχ σου αναγγέλλει τα ευχάριστα νέα με ένα Λόγο απ' Αυτόν [“Γενηθήτω” – και αυτός έγινε!, δηλ. ο Ιησούς, ο υιός της Μάριαμ], το όνομά του θα είναι Μεσσίας, ‘Ίσα (Ιησούς), ο υιός της Μάριαμ, τιμημένος σε αυτόν τον κόσμο και στη Μέλλουσα ζωή, και θα είναι ένας από εκείνους που είναι πολύ κοντά στον Αλλάχ. ~ Και θα μιλήσει στους ανθρώπους από το λίκνο (για να σε υπερασπιστεί όταν σε κατηγορήσουν ότι το παιδί είναι προϊόν μοιχείας) και (αργότερα) όταν θα είναι ώριμος (δηλαδή όταν ξεκινήσει η Αποστολή του), και θα είναι από τους ενάρετους.» } (Κοράνιο 3:45-46)

Ο «Λόγος» δεν είναι Θεός όπως λένε οι Χριστιανοί, αλλά είναι ένας Λόγος από το Θεό, που ειπώθηκε από τον Ίδιο. Είναι ο Λόγος «Γεννηθήτω» -κι έγινε! δηλ. ο Ιησούς είναι δημιουργία με Εντολή του Αλλάχ: Γεννηθήτω! Αυτό σημαίνει πως δεν είναι μέρος του Αλλάχ. Εκείνος, ο Δοξασμένος, δεν κατατέμνεται σε κανένα πράγμα ή ον.

Ιησούς: Από Μητέρα Χωρίς Πατέρα!

Αδάμ: Χωρίς Πατέρα και Μητέρα!

Μια Θαυμαστή Δημιουργία

 Η Μαρία δέχθηκε τα νέα. Ρώτησε:

{ Εκείνη είπε: «Κύριέ μου, πώς θα αποκτήσω ένα παιδί αφού κανείς άνδρας δε με έχει αγγίξει;» (Ο άγγελος) Είπε: «(Μην εκπλήσεσαι) έτσι ο Αλλάχ δημιουργεί ό,τι θέλει. Όταν αποφασίσει κάτι, απλώς λέει: ‘Γενηθήτω’, και έτσι γίνεται. } (Κοράνιο 3:47)

Μια τέτοια θαυμαστή δημιουργία δεν τον καθιστά «υιό του Θεού.» Ο Αδάμ δεν είχε ούτε πατέρα, ούτε μητέρα. Έτσι, πρέπει να τον θεωρήσουμε «Ειδικό Θεό»; Κανείς δε λέει κάτι τέτοιο. Έτσι, αναλογιστείτε τι είπε ο Αλλάχ σχετικά με τον Αδάμ και τον Ιησού, ειρήνη σ’ αυτούς:

{ Στ’ αλήθεια, η ομοιότητα του ‘Ίσα (Ιησού) ενώπιον του Αλλάχ είναι όπως εκείνη του Αδάμ. Τον δημιούργησε από χώμα, έπειτα του είπε: «Γενηθήτω» και έτσι αυτός έγινε. ~ (Αυτή) η Αλήθεια (που αποκαλύφθηκε σε σένα σχετικά με τον Ιησού) είναι από τον Κύριό σου, έτσι, μην είσαι από αυτούς που αμφιβάλλουν (για το θέμα του Ιησού, και να είσαι σταθερός στην αναμφισβήτητη αλήθεια που αποκαλύφθηκε σε σένα). } (Κοράνιο 3:59-60)

Και ο Αλλάχ δε γεννά. Ο Ύψιστος, λέει στο Κοράνιο, Σούρα Μάριαμ (19), Εδάφια 88-95:

{ Και είπαν: «Ο Αρ-Ραχμάν (Πολυεύσπλαχνος) απέκτησε έναν γιο![2] ~ Στ’ αλήθεια, φέρατε (είπατε) κάτι τερατώδες! ~ Πρόκειται οι ουρανοί να σχιστούν, η γη να ανοίξει και τα βουνά να καταρρεύσουν (εξαιτίας αυτών των λόγων). ~ Ότι απέδωσαν γιο στον Αρ-Ραχμάν (Πολυεύσπλαχνο). ~ Και δεν ταιριάζει στον Αρ-Ραχμάν (στην Μεγαλοπρέπειά Του) το να αποκτήσει έναν γιο. ~ Στ’ αλήθεια όλα όσα βρίσκονται στους ουρανούς και στη γη δεν θα έλθουν στον Αρ-Ραχμάν (Πολυεύσπλαχνο) παρά ως δούλοι (κατά την Έσχατη μέρα). ~ Στ’ αλήθεια, (ο Αλλάχ) γνωρίζει τον καθέναν τους, και τους έχει μετρήσει με πλήρη μέτρηση. ~ Και ο καθένας τους θα έλθει σ’ Αυτόν κατά την Ημέρα της Ανάστασης μόνος του (χωρίς βοηθό, προστάτη ή υπερασπιστή). }

 Η Σύλληψη:

Η Μαρία συνέλαβε θαυμαστά τον Ιησού, και γέννησε ένα παιδί κάτω από ένα φοινικόδεντρο:

{ Και ανάφερε στο Βιβλίο (το Κοράνιο, ω, Μωχάμμαντ, την ιστορία της) Μάριαμ (Μαρίας), όταν αποσύρθηκε σε απομόνωση από την οικογένειά της, σε ένα μέρος που βρίσκεται ανατολικά (τους). ~ Τοποθέτησε ένα προπέτασμα (για να την καλύψει) από αυτούς (όταν λατρεύει τον Αλλάχ)• έπειτα Στείλαμε[3] σε αυτήν το Ρουχ Μας (τον άγγελο Γαβριήλ), και εμφανίστηκε μπροστά της στη μορφή ενός άνδρα από κάθε άποψη. ~ (Όταν τον είδε η Μαρία σε μορφή άντρα να την πλησιάζει φοβήθηκε και) Είπε: «Στ’ αλήθεια, αναζητώ καταφύγιο στον Αρ-Ραχμάν (Πολυεύσπλαχνο) από σένα (από το να μου προκαλέσεις κακό), αν είσαι θεοφοβόμενος (δεν θα με βλάψεις). ~ (Ο άγγελος) είπε: «Είμαι μόνο αγγελιαφόρος από τον Κύριό σου, για να χαρίσω σε σένα έναν ενάρετο γιο ~ Εκείνη είπε: «Πώς θα έχω υιό, εφ’ όσον κανείς άνδρας δε με έχει αγγίξει, ούτε είμαι ακόλαστη;» ~ Είπε: «Έτσι (θα είναι), ο Κύριός σου είπε: Αυτό για Μένα είναι εύκολο. Και θα τον κάνουμε Σημείο για την ανθρωπότητα (Σημείο για τη Δύναμή Μας, πως δημιουργήσαμε έναν γιό από μητέρα χωρίς πατέρα, όπως δημιουργήσαμε τον Αδάμ χωρίς ούτε πατέρα ούτε μητέρα, και την Εύα από πατέρα-τον Αδάμ- και χωρίς μητέρα, και πόσα ζευγάρια που δεν μπορούν να αποκτήσουν γιο! Όλα είναι με τη Βούληση του Αλλάχ.) και έλεος από Εμάς, και είναι ένα θέμα που έχει ήδη αποφασιστεί (από τον Αλλάχ, δηλ. είναι Θεία μοίρα).» ~ Έτσι τον συνέλαβε (αφού ο άγγελος φύσηξε στο μανίκι του ενδύματός της), και αποσύρθηκε μαζί του σε ένα μακρινό μέρος (την κοιλάδα της Βηθλεέμ, περίπου 7-9 χιλιόμετρα από την Ιερουσαλήμ). ~ Και οι πόνοι της γέννας την οδήγησαν στον κορμό ενός φοινικόδεντρου. Είπε: «Ας είχα πεθάνει πριν απ’ αυτό, και ας ήμουν ξεχασμένο πράγμα που κανείς δεν θα το αναφέρει (ώστε να μην νομίζει κανείς κάτι κακό για την αγνότητά μου, και το πώς απέκτησα αυτό το μωρό)!» ~ Τότε την φώναξε από κάτω της (το μωρό Ιησούς ή ο Γαβριήλ την φώναξε από το κάτω μέρος της κοιλάδας), λέγοντας: «Μη λυπάσαι. Ο Κύριός σου έχει παρέχει μια υδάτινη πηγή κάτω από σένα.» ~ Και κούνα -προς το μέρος σου- τον κορμό του φοίνικα. Θα πέσουν σε σένα ώριμοι, φρέσκοι χουρμάδες. ~ «Φάε και πιες, λοιπόν, και να είσαι χαρούμενη. Και αν δεις κανέναν άνθρωπο, πες: ‘Στ’ αλήθεια, έχω ορκιστεί νηστεία για τον Αρ-Ραχμάν, έτσι δε θα μιλήσω σε κανέναν σήμερα.’» ~ Έπειτα το έφερε (το μωρό της) στο λαό της, κουβαλώντας το. Είπαν: «Ω, Μαρία! Στ’ αλήθεια έφερες ένα ισχυρό πράγμα.» ~ «Ω, αδελφή (δηλ. όμοια) του Ααρών (στη λατρεία. Ο Ααρών ήταν ένας ευσεβής άνδρας τον καιρό της Μαρίας)! Ο πατέρας σου δεν ήταν μοιχός, ούτε η μητέρα σου ήταν ακόλαστη γυναίκα.» ~ Έπειτα εκείνη τον έδειξε. Είπαν: «Πώς μπορούμε να μιλάμε σε ένα παιδί στο λίκνο;» ~ (Ο Ιησούς) Είπε: «Στ’ αλήθεια, είμαι δούλος του Αλλάχ, Αυτός μου έδωσε τη Γραφή και με έκανε Προφήτη. ~ Και με Έκανε ευλογημένο όπου κι αν είμαι, και μου διέταξε την προσευχή, και τη Ζακά (υποχρεωτική ελεημοσύνη) για όσο ζω. ~ Και (με Έκανε) ευσεβή και υπάκουο προς τη μητέρα μου, και δε με έκανε αλαζόνα (που μεταχειρίζεται τους ανθρώπους σκληρά και με αλαζονεία), άθλιο. ~ «Και ειρήνη σ’ εμένα την ημέρα που γεννήθηκα, και την ημέρα που θα πεθάνω (όταν θα ξανά έλθω στη γη), και την ημέρα που (ο Αλλάχ) θα με αναστήσει ζωντανό ξανά (κατά την Ημέρα της Ανάστασης)!» ~ Τέτοιος είναι ο Ιησούς, ο υιός της Μαρίας. Αυτός (ο λόγος που αναφέρεται εδώ σχετικά με τον Ιησού) είναι ο λόγος της αλήθειας, για την οποία αμφιβάλλουν (και διαφωνούν μεταξύ τους). ~ Δεν ταιριάζει στον Αλλάχ (στη Μεγαλοπρέπειά Του) να αποκτήσει υιό [Αναφέρεται στην ύβρι των Χριστιανών ενάντια στον Αλλάχ, οι οποίοι ισχυρίζονται ότι ο Ιησούς είναι ο υιός Του]. Δόξα σε Αυτόν (είναι πολύ Ανώτερος από ό,τι Του αποδίδουν). Όταν αποφασίσει κάτι, απλώς του λέει: «Γενηθήτω!» και έτσι γίνεται. } (Κοράνιο 19:16-35)

Ο Ιησούς είχε λάβει αποκάλυψη (δηλ. στο Πρωτότυπο Ευαγγέλιο), που ενισχύθηκε με θαύματα. Οι άνθρωποι του καιρού του πίστευαν βαθειά στα θαύματα. Η εμφάνιση θαυμάτων από τα χέρια του Ιησού έγινε για να φέρει στους ανθρώπους την πίστη ότι ήταν ο Αγγελιαφόρος του Αλλάχ.

{ Και θα τον Διδάξει τη γραφή και την Αλ-Χίκμα (τη Σοφία) και την Τορά και το Ευαγγέλιο. ~ Και (ο Αλλάχ) θα τον κάνει (τον Ιησού) Αγγελιαφόρο για τα παιδιά του Ισραήλ (και θα πει): «Ήλθα σε σας με Σημείο από τον Κύριό σας, ότι σχεδιάζω για σας από πηλό, τη μορφή ενός πουλιού, και φυσώ σ’ αυτήν, και γίνεται πουλί με την Άδεια του Αλλάχ. Και θεραπεύω τον εκ γενετής τυφλό, και τον λεπρό, και φέρνω το νεκρό στη ζωή με την Άδεια του Αλλάχ. Και σας πληροφορώ για το τι τρώτε και το τι αποθηκεύετε στα σπίτια σας. Σίγουρα, σ’ αυτό υπάρχει Σημείο για σας, αν είστε πιστοί. ~ Και ήλθα επιβεβαιώνοντας ό,τι ήταν πριν από μένα από την Τορά, και για να κάνω επιτρεπτό για σας μέρος εκείνου που σας ήταν απαγορευμένο, κι έχω έλθει σε σας με απόδειξη από τον Κύριό σας. Έτσι, να φοβάσθε τον Αλλάχ και να με υπακούτε. ~ Στ’ αλήθεια ο Αλλάχ είναι ο Κύριός μου και Κύριός σας. Έτσι, να λατρεύετε Αυτόν, αυτός είναι ένας Ίσιος Δρόμος.» } (Κοράνιο 3:48-51)

 Η στροφή των καρδιών στο Μήνυμα του Ιησού

Ο Ιησούς (ειρήνη σ’ αυτόν) επέμεινε στο να καλεί τους ανθρώπους στον Αλλάχ. Με τη Βούληση του Αλλάχ, οι σύντροφοί του στράφηκαν στην υποστήριξή του όταν αισθανόταν τις δολοπλοκίες των απίστων:

{ Και (ανάφερε, ω Ιησού, τη Χάρη μου σε σένα) όταν Εγώ (ο Αλλάχ) αποκάλυψα στους μαθητές (σου, τους δώδικα μαθητές, για να σε υποστηρίξω μέσω αυτών): «Πιστέψτε σε Μένα και στον Αγγελιαφόρο Μου», εκείνοι είπαν: «Πιστεύουμε. Και γίνε Μάρτυρας (ω Αλλάχ) πως είμαστε Μουσουλμάνοι (υποταγμένοι στη Βούλησή Σου). } (Κοράνιο 5:111)

{ Όταν ο Ιησούς αντιλήφτηκε την απιστία από μέρους τους (των παιδιών του Ισραήλ), είπε: «Ποιοι θα είναι οι υποστηρικτές μου στο Δρόμο του Αλλάχ;» Οι μαθητές είπαν: «Είμαστε οι υποστηρικτές του Αλλάχ (στη θρησκεία Του). Πιστεύουμε στον Αλλάχ και να μαρτυρήσεις ότι είμαστε Μουσουλμάνοι (υποτασσόμαστε στη Θεία Βούληση). ~ Κύριέ μας! Πιστεύουμε σ’ ό,τι έστειλες, και ακολουθούμε τον Απόστολο, γι’ αυτό γράψε μας ανάμεσα στους μάρτυρες (που μαρτυρούν την Αλήθεια και το ότι δεν υπάρχει άλλος θεός εκτός από Σένα)» ~ Και (οι άπιστοι ανάμεσα στα παιδιά του Ισραήλ) συνωμότησαν (να σκοτώσουν τον Ιησού), και ο Αλλάχ σχεδίασε κι Αυτός (και έσωσε τον Ιησού, εγείροντάς τον στον ουρανό ζωντανό με την ψυχή και με τη σάρκα του, και έβαλε την ομοιότητα του προσώπου του Ιησού πάνω σε κάποιον άλλον, και έτσι οι Εβραίοι σταύρωσαν τον άλλον νομίζοντας ότι ήταν ο Ιησούς). Και ο Αλλάχ είναι ο Καλύτερος των Σχεδιαστών.» } (Κοράνιο 3-52-54)

 Οι ιδιότητες του Ιησού

Είχε ανθρώπινη φύση, ήταν μία προσωπικότητα και όχι τρεις, και Αγγελιαφόρος του Αλλάχ:

{ Ω! Οπαδοί της Βίβλου! Μην υπερβάλλετε στη θρησκεία σας, και μη λέτε για τον Αλλάχ τίποτε άλλο, παρά μόνο την αλήθεια. Στ’ αλήθεια, ο Μεσσίας, ο Ιησούς, γιος της Μάριαμ, δεν είναι παρά ένας Απόστολος του Αλλάχ, κι ο Λόγος Του («Γεννηθήτω!» –και έτσι έγινε.) που απηύθυνε προς τη Μάριαμ, κι ένα πνεύμα [που δημιουργήθηκε] απ’ Αυτόν (τον Αλλάχ) (ο Γαβριήλ μετέφερε το Λόγο του Αλλάχ στη Μάριαμ και εμφύσησε το πνεύμα του Ιησού στην μήτρα της). Πιστέψτε λοιπόν στον Αλλάχ και στους Αγγελιαφόρους Του και μην λέτε ‘τριάδα’, παραιτηθείτε, καλύτερα για σας. Στ’ αλήθεια ο Αλλάχ είναι ένας Θεός. Δόξα σε Αυτόν είναι πολύ Ανώτερος από το να έχει έναν υιό. Σε Αυτόν Ανήκει ότι βρίσκεται στους ουρανούς και ότι βρίσκεται στη γη. Και Αρκεί ο Αλλάχ για να διευθετεί όλες τις υποθέσεις. } (Κοράνιο 4:171)

{ Ο Μεσσίας (Ιησούς), ο υιός της Μαρίας, δεν ήταν τίποτε παραπάνω από ένας Αγγελιαφόρος• Και πριν από αυτόν πέρασαν πολλοί αγγελιαφόροι. Η μητέρα του (η Μαρία), ήταν Σιντείκα (δηλ. Πίστεψε στο Λόγο του Αλλάχ και στα Βιβλία Του). Και οι δυο τους έτρωγαν φαγητό (ως άνθρωποι, ενώ ο Αλλάχ δεν τρώει).[4] Κοίταξε πώς κάναμε τα Αγιάτ (Αποδείξεις, Σημεία, Εδάφια, κλπ.) σαφή γι’ αυτούς• Κι όμως, κοιτάξτε πώς έχουν απομακρυνθεί (από την αλήθεια). } (Κοράνιο 5:75)

Αν και ο Ιησούς είναι ένα Ρουχ (πνεύμα) από τον Αλλάχ, αυτό δε σημαίνει ότι ο Ιησούς αποτελεί ιδιότητα του Ίδιου του Αλλάχ. Ο Αλλάχ αποκάλεσε το Γαβριήλ Ρούχανα (δηλ. Ρουχ Μας-Πνεύμα Μας) και γνωρίζουμε ότι ο Γαβριήλ είναι δημιουργημένος άγγελος, που υπάρχει και έχει τις δικές του ιδιότητες. Παρομοίως, ο Αλλάχ λέει για τους ουρανούς και τη γη:

{ Και έχει υποτάξει σε σας, όλα όσα βρίσκονται στους ουρανούς και όλα όσα βρίσκονται στη γη• όλα αυτά (οι Χάρες) είναι από Αυτόν (και Μόνο, έτσι, λοιπόν λατρέψετε Αυτόν και Μόνο χωρίς να Του αποδίδετε εταίρους στη λατρεία). Στ’ αλήθεια υπάρχουν σ’ όλα αυτά (τις Χάρες) Σημεία (που δείχνουν τη Μοναδικότητα του Αλλάχ) για αυτούς που συλλογίζονται. } (Κοράνιο 45:13)

Σαφέστατα, οι ουρανοί και η γη είναι μέρος της Δημιουργίας του Αλλάχ και όχι μέρος του Ίδιου του Αλλάχ ή ιδιότητά Του. Επίσης, διαβάζουμε στο Κοράνιο: Αγγελιαφόρος του Αλλάχ, Οίκος του Αλλάχ (για το Αλ-Κά‘μπα στη Μέκκα), κλπ.. Ο Αγγελιαφόρος, ο Οίκος, κλπ. είναι κάτι παρόμοιο με το Πνεύμα του Αλλάχ, με την έννοια ότι είναι δημιουργημένα άτομα ή πράγματα που είναι τιμημένα στα μάτια του Αλλάχ. Ωστόσο, όταν κάποιο από τα δύο ουσιαστικά είναι ο Αλλάχ και το δεύτερο δεν είναι ούτε άτομο, ούτε πράγμα, τότε δεν είναι κάτι το δημιουργημένο, αλλά μια Ιδιότητα του Αλλάχ, όπως η Γνώση του Αλλάχ, ο Εαυτός του Αλλάχ.

Επομένως, ο Ιησούς δεν αποτελεί ιδιότητα του Αλλάχ. Στην πραγματικότητα, ο Αλλάχ δηλώνει ότι αυτοί που πιστεύουν στον Ιησού ως Θεό διαπράττουν Κουφρ (απιστία):

{ Έχουν σίγουρα αποστατήσει αυτοί που λένε ότι ο Αλλάχ είναι ο Μεσσίας, ο υιός της Μάριαμ (Μαρίας). Πες, (Ω, Μωχάμμαντ) «Ποιος, λοιπόν, θα είχε την παραμικρή δύναμη απέναντι στον Αλλάχ, αν Εκείνος ήθελε να καταστρέψει το Μεσσία, τον υιό της Μάριαμ (Μαρίας), και τη μητέρα του, και όλους όσους βρίσκονται στη γη;» Και στον Αλλάχ ανήκει η Βασιλεία των ουρανών και της γης και όλων όσα βρίσκονται ανάμεσά τους. Δημιουργεί ό,τι Επιθυμεί. Και ο Αλλάχ είναι για τα πάντα Ικανός. } (Κοράνιο 5:17)

Η μέθοδος της δημιουργίας του Ιησού είναι ένα από τα Σημεία του Αλλάχ που δείχνει τη Μεγάλη Ικανότητά Του για Δημιουργία, όπως Αυτός θέλει: από αρσενικό και θηλυκό (εμάς), από αρσενικό χωρίς θηλυκό (Εύα), από θηλυκό χωρίς αρσενικό (Ιησού), και ούτε από αρσενικό, ούτε από θηλυκό (Αδάμ):

{ Και Κάναμε αυτήν και τον υιό της (τον Ιησού) Σημείο για όλους τους κόσμους. } (Κοράνιο 21:91)

Ο Ιησούς έχει την τιμή να είναι δούλος του Αλλάχ:

{ Ποτέ ο Μεσσίας δε θα απέρριπτε από υπεροψία ή αλαζονεία να είναι δούλος του Αλλάχ, ούτε οι άγγελοι που είναι κοντά [στον Αλλάχ]. Και όποιος θα απέρριπτε τη λατρεία Του από υπεροψία και είναι αλαζόνας, τότε Αυτός θα τους συγκεντρώσει προς Αυτόν όλους μαζί. } (Κοράνιο 4:172)

 Ο Ιησούς δεν ισχυρίστηκε ποτέ πως είναι Θεός (Αλλάχ)

Κανένας που λαμβάνει Αποκάλυψη από τον Αλλάχ δεν μπορεί να ισχυριστεί πως είναι Θεός:

{ Δεν είναι δυνατόν για κανέναν άνθρωπο στον οποίο ο Αλλάχ έχει δώσει το Βιβλίο και το Αλ-Χουκμ (τη γνώση και την κατανόηση των νόμων της θρησκείας) και την προφητική αποστολή, το να πει στους ανθρώπους: «Γίνετε λάτρεις δικοί μου αντί του Αλλάχ.» Αντιθέτως (θα έλεγε): «Γίνετε Ραμπανγιείν (πολυμαθείς άνθρωποι της θρησκείας που ασκούν αυτά που γνωρίζουν και επίσης διδάσκουν και τους άλλους), επειδή διδάσκετε το Βιβλίο (στους άλλους ανθρώπους), και το μελετάτε». ~ Ούτε θα σας διέταζε να πάρετε αγγέλους και Προφήτες ως κυρίους (θεούς). Είναι δυνατό να σας διέταζε να απιστήσετε αφού γίνατε Μουσουλμάνοι (είχατε υποταχθεί στη Βούληση του Αλλάχ);» } (Κοράνιο 3:79-80)

Αυτή η αναφορά από τον Αλλάχ επιβεβαιώνει την ανθρώπινη φύση των Προφητών και των Αγγελιαφόρων. Ο Προφήτης Μωχάμμαντ (ειρήνη σ’ αυτόν) συμβούλεψε το εξής:

«Μην υπερβάλετε κατά την εξύμνησή μου όπως οι Χριστιανοί υπερβάλουν κατά την εξύμνηση του υιού της Μαρίας, γιατί είμαι μόνο ένας δούλος. Να με αποκαλείτε, λοιπόν, δούλο του Αλλάχ και Αγγελιαφόρο Του.»[5]

Η υπερβολική εξύμνηση του Ιησού έχει οδηγήσει στο να θεωρείται από πολλούς θεός πέρα από τον Αλλάχ! Σίγουρα αυτό είναι απιστία προς τον Αλλάχ, τον Τελειότερο, και τον Αυτάρκη:

{ Στ’ αλήθεια αποστάτησαν αυτοί που λένε: «Ο Αλλάχ είναι ο Χριστός, ο υιός της Μαρίας.» Ο Χριστός είπε: «Ω, παιδιά του Ισραήλ! Λατρεύετε τον Αλλάχ, τον Κύριό μου και Κύριό σας.» Όποιος προσεταιρίζει άλλους θεούς με τον Αλλάχ, ο Αλλάχ θα του απαγορεύσει τον Παράδεισο και το Πυρ θα είναι η κατοικία του. Και για τους αδίκους δε θα υπάρξουν υποστηρικτές. } (Κοράνιο 5:72)

Και μια προειδοποίηση για εκείνους που επέβαλαν ώστε εκείνος να γίνει Τρεις σε Έναν, Ένας σε Τρεις. Μια έννοια που δεν κατανοήθηκε ποτέ από πολλούς Χριστιανούς. Αυτό το δόγμα της Αγίας Τριάδας υιοθετήθηκε από την Παυλική Εκκλησία το έτος 325 Κ.Ε. Δεν κηρύχθηκε ποτέ από τον ίδιο τον Ιησού:

{ Στ’ αλήθεια αποστάτησαν αυτοί που λένε: «Ο Αλλάχ είναι ο τρίτος των τριών (Αγία Τριάδα).» Μα δεν υπάρχει Θεός, εκτός από Ένα Θεό. Και αν δεν πάψουν από αυτά (τις βλασφημίες) που λένε, τότε στ’ αλήθεια ένα επώδυνο μαρτύριο θα επέλθει στους άπιστους ανάμεσά τους. } (Κοράνιο 5:73)

Ο Αλλάχ τους καλεί να μετανοήσουν, λέγοντας:

{ Μα δε θα στρεφόντουσαν με μεταμέλια προς τον Αλλάχ και να Του ζητήσουν τη συγχώρεσή Του; Και Στ’ αλήθεια ο Αλλάχ είναι Γαφούρ (Συγχωρεί τα Πάντα), Ραχείμ (Πολυεύσπλαχνος). } (Κοράνιο 5:74)

Η μετάνοια είναι κάτι που ευχαριστεί τον Αλλάχ. Αποτελεί εκδήλωση υποταγής σε Αυτόν, και δεν απαιτεί κανέναν μεσολαβητή.

 Η Σκευωρία και η Ανάσταση

Κάθε Προφήτης έβρισκε την αντίρρηση εκείνων που απέρριπταν το Μήνυμα που έφερε από τον Αλλάχ. Όπως πολλοί Προφήτες που εστάλησαν στα Παιδιά του Ισραήλ, ο Ιησούς βρήκε αντιδράσεις και μια σκευωρία επινοήθηκε για τη δολοφονία του:

{ Στ’ αλήθεια, Πήραμε τη Συνθήκη από τα Παιδιά του Ισραήλ (μέσα στην Τορά, το να υπακούουν τις Εντολές Μας, αλλά αυτοί έσπασαν τη Συνθήκη), και Στείλαμε Αγγελιαφόρους σ’ αυτούς (για να τους καθοδηγήσουν). Όποτε ερχόταν σ’ εκείνους ένας Αγγελιαφόρος με κάτι που οι ίδιοι δεν επιθυμούσαν –μια ομάδα (από τους Αγγελιαφόρους) τους αποκαλούσαν ψεύτες, και την άλλη ομάδα (από τους Αγγελιαφόρους) τούς σκότωσαν. } (Κοράνιο 5:70)

Όσοι απίστησαν δέχθηκαν την κατάρα του Αλλάχ:

{ Εκείνοι ανάμεσα στα παιδιά του Ισραήλ που απίστησαν έπεσε πάνω τους η κατάρα από τη γλώσσα του Δαυίδ και του Ιησού, υιού της Μαρίας. Για ό,τι παράκουσαν (από τις εντολές του Αλλάχ και των Αγγελιαφόρων Του) και παραβίασαν (ξεπερνώντας τα όρια). } (Κοράνιο 5:78)

{ Και (τους Καταραστήκαμε) για την απιστία τους και γιατί είπαν εναντίον της Μαρίας μια τεράστια συκοφαντία (ότι διέπραξε παράνομη συνουσία). } (Κοράνιο 4:156)

Ο Αλλάχ έσωσε τον Ιησούς από τις γλώσσες και τα χέρια:

{ (Ανάφερε, ω, Μωχάμμαντ) Όταν ο Αλλάχ είπε: «Ω, Ιησού, πράγματι θα σε Πάρω (ζωντανό) και θα σε Ανυψώσω σε Μένα (με το σώμα και τη ψυχή σου) και θα σε Εξαγνίσω (Απομακρύνω) από αυτούς που αρνήθηκαν την πίστη (σε σένα ως Αγγελιαφόρο του Αλλάχ), και θα Κάνω αυτούς που σε ακολουθούν (στην Αληθινή Θρησκεία, από Χριστιανούς και Μουσουλμάνους που πιστεύουν σε σένα ως Αγγελιαφόρο του Αλλάχ, και πιστεύουν στον ερχομό του Μωχάμμαντ, και πίστεψαν στον Μωχάμμαντ μετά από τον ερχομό του) ανώτερους (με το δυνατό επιχείρημα και τη δόξα) από αυτούς που αρνήθηκαν την πίστη (σε σένα ως Αγγελιαφόρο του Αλλάχ) μέχρι την Ημέρα της Ανάστασης, και έπειτα σε Μένα θα είναι η επιστροφή όλων σας, και θα Δικάζω Εγώ μεταξύ σας σε αυτά για τα οποία διαφωνείτε». } (Κοράνιο 3:55)

{ Όταν ο Αλλάχ θα πει (την Ημέρα της Κρίσεως): Ω Ιησού, γιε της Μαρίας, θυμήσου την Χάρη Μου σε σένα και στη μητέρα σου, όταν σε υποστήριξα με το Ρουχ-Αλ-Κούντους [το Γαβριήλ – το Άγιο Πνεύμα], για να μιλήσεις στους ανθρώπους από το λίκνο (για να υπερασπιστείς τη μητέρα σου όταν την κατηγόρησαν οι εβραίοι ότι είσαι προϊόν μοιχείας) και (αργότερα) όταν ήσουν ώριμος (δηλαδή όταν ξεκίνησες την Αποστολή σου), (για να τους προσκαλέσεις στη θρησκεία του Αλλάχ). Και όταν σου έμαθα τη γραφή και τη Σοφία, την Τορά και το Ιν-τζίλ (το Ευαγγέλιο), και όταν έφτιαξες από πηλό τη μορφή ενός πουλιού, με την άδειά Μου, και φύσηξες και αυτό έγινε -με την άδειά Μου- ένα πουλί, και όταν γιάτρεψες τους εκ γενετής τυφλούς καθώς και τους λεπρούς –με την άδειά Μου-, και όταν ανέστησες τους νεκρούς -με την άδειά Μου-, και όταν εμπόδισα τα παιδιά του Ισραήλ από σένα (όταν αυτοί αποφάσισαν να σε σκοτώσουν) αφού ήρθες σε αυτούς με ξεκάθαρες αποδείξεις και οι άπιστοι ανάμεσά τους είπαν: Αυτά δεν είναι παρά φανερή μαγεία. } (Κοράνιο 5:110)

 Η Σωτηρία του Ιησού από τη Σταύρωση και η ακόλουθη ανάληψή του

Οι Εβραίοι ισχυριζόντουσαν, και ακόμη ισχυρίζονται, πως σταύρωσαν τον Ιησού, αλλά ο Αλλάχ τους εμπόδισε και έσωσε τον Ιησού, ειρήνη σ’ αυτόν:

{ Και (επειδή) λένε (καυχιόμενοι): «Σκοτώσαμε τον Ιησού Χριστό, τον υιό της Μαρίας, τον Αγγελιαφόρο του Αλλάχ», μα δεν τον σκότωσαν, ούτε τον σταύρωσαν. Αλλά έτσι φάνηκε σε αυτούς (η ομοιότητα του προσώπου του Ιησού, τοποθετήθηκε σε άλλον άνδρα και σκοτώσανε αυτόν τον άντρα, νομίζοντας ότι είναι ο Ιησούς). Και στ’ αλήθεια αυτοί που διαφωνούν μεταξύ τους σ’ αυτό αμφιβάλλουν γι’ αυτό (δηλ. οι Εβραίοι που ισχυρίστηκαν ότι τον σκότωσαν και οι Χριστιανοί που τον παρέδωσαν στους Εβραίους, όλοι τους αμφιβάλλουν γι’αυτό). Δεν έχουν γνώση γι’ αυτό, παρά μόνο ακολουθούν αυτό που νομίζουν. Και στ’αλήθεια δεν τον σκότωσαν. ~ Αλλά, ο Αλλάχ τον ανέγειρε σε Αυτόν (δηλ. τον πήρε όπως είναι με το σώμα και την ψυχή του στον ουρανό). Και ο Αλλάχ είναι ‘Αζείζ (Ανίκητος, Παντοδύναμος), Χακείμ (Πάνσοφος). } (Κοράνιο 4:157-158)

Αυτή ήταν σπουδαία τιμή για τον Ιησού, ειρήνη σ’ αυτόν.

 Η κατάβαση του Ιησού

Ο Προφήτης Μωχάμμαντ (ειρήνη σ’ αυτόν) εξήγησε την κατάβαση του Ιησού πριν από την Έσχατη Ώρα.

«(Ορκίζομαι) Μα Αυτόν στου Οποίου τα Χέρια βρίσκεται η ψυχή μου. Ο υιός της Μαρίας θα κατέβει σύντομα ανάμεσά σας και θα κρίνει την ανθρωπότητα δίκαια (με το Νόμο του Κορανίου ως ένας δίκαιος κυβερνήτης). Θα σπάσει το σταυρό και θα σκοτώσει τους χοίρους … »

Ο αφηγητής του παραπάνω χαντίθ είπε προσέθεσε:[6]

«Αν επιθυμείτε, μπορείτε να απαγγείλετε (το παρακάτω εδάφιο του Κορανίου):

{ Και δεν θα υπάρχει κανείς από το λαό της Βίβλου που δε θα πιστέψει σίγουρα στον Ιησού πριν το θάνατό του (μπορεί να σημαίνει πριν το θάνατο του Ιησού μετά την κάθοδό του από τους ουρανούς και αφού κυβερνήσει με δικαιοσύνη, ή πριν το θάνατο ενός Εβραίου ή ενός Χριστιανού, κατά τον καιρό της εμφάνισης του Αγγέλου του θανάτου, όταν συνειδητοποιήσει ότι ο Ιησούς δεν ήταν Θεός ή γιος του Θεού). Και την Ημέρα της Κρίσης αυτός θα είναι μάρτυρας σε αυτούς (επικυρώνοντας αυτούς που πίστευαν σε αυτόν ως Αγγελιαφόρο του Αλλάχ και κατηγορώντας αυτούς που τον διέψευδαν ή πίστευαν ότι ήταν ο Θεός ή γιος του Θεού). } (Κοράνιο 4:159)»

 Πώς ο Ιησούς θα κυβερνήσει με βάση το Κοράνιο, και όχι το Ευαγγέλιο;

Η ουσία της θρησκείας του Αλλάχ που αποκαλύφθηκε σε όλους τους Προφήτες και τους Αγγελιαφόρους είναι μία: καλεί στη λατρεία και στην υποταγή στον Αλλάχ και μόνο, μακριά από τις ψεύτικες θεότητες. Αυτή είναι η σημασία του Ισλάμ. Αυτό το Μήνυμα ήταν στο αρχικό Ευαγγέλιο που αποκαλύφθηκε στον Ιησού, καθώς επίσης και σε όλες τις πρωτότυπες γραφές, και στις προηγούμενες και στην Τελικά Αποκάλυψη στην ανθρωπότητα:

{ Πράγματι, έχουμε στείλει σε κάθε έθνος έναν Απόστολο, (με την εντολή): Να λατρεύετε τον Αλλάχ (και Μόνο) και να αποφεύγετε το Ατ-Ταγούτ (όλες τις ψεύτικες θεότητες), και κάποιοι από αυτούς (τους ανθρώπους από κάθε έθνος) έλαβαν την Καθοδήγηση από τον Αλλάχ, και κάποιοι άλλοι (αρνήθηκαν την πίστη και) άξιζαν την πλάνη. Περπατήστε (πηγαίνετε και ταξιδέψετε) στη γη (ω, άνθρωποι) ώστε να δείτε ποιο ήταν το τέλος αυτών που διέψευδαν (τους Αποστόλους Μου από τα προηγούμενα έθνη)! } (Κοράνιο 16:36)

{ Η μόνη αληθινή και αποδεκτή θρησκεία για τον Αλλάχ είναι το Ισλάμ. Και αυτοί στους οποίους δόθηκε η Βίβλος (Χριστιανοί και Εβραίοι) δεν διαφώνησαν (στη θρησκεία τους και έγιναν ομάδες και αιρέσεις) παρά μετά που τους ήλθε η γνώση (η Αποστολή του Μωχάμμαντ) από ζήλεια. Και όποιος αρνείται τα Εδάφια του Αλλάχ, τότε θα βρει ότι ο Αλλάχ είναι Γρήγορος στο να (τον) καλεί για λογοδότηση. } (Κοράνιο 3:19)

Ο Ιησούς επιβεβαίωσε την Τορά που αποκαλύφθηκε πριν από αυτόν, και κήρυξε το Ευαγγέλιο καλώντας τα Παιδιά του Ισραήλ να υποταχθούν, όπως στην Τορά, στον Αλλάχ και Μόνο. Δε μίλησε για τίποτε αντιφατικό, όπως την Αγία Τριάδα ή την απόδοση υιών στο Θεό κλπ.. Όλες αυτές οι ψευδείς έννοιες εκτέθηκαν στην Τελική Αποκάλυψη, το Κοράνιο, όπου ο Αλλάχ δήλωσε πως ο Ίδιος πήρε τη Διαθήκη από όλους τους Προφήτες, συμπεριλαμβανομένου και του Ιησού, ότι:

{ Και (ανάφερε, ω, Μωχάμμαντ), όταν ο Αλλάχ πήρε τη διαθήκη (συμφωνία, υπόσχεση) από τους Προφήτες (λέγοντας): «Όταν θα σας Δώσω από το Βιβλίο και από τη Σοφία και έπειτα έλθει σε σας ένας Αγγελιαφόρος που θα επιβεβαιώσει ό,τι είναι μαζί σας, τότε θα (πρέπει να) πιστέψετε σ’ αυτόν και να τον υποστηρίξετε.» (Ο Αλλάχ) Είπε: «Το δέχεστε (και το δηλώνετε) και αναλαμβάνετε σχετικά με αυτό τη Διαθήκη Μου (και την υπόσχεση που πήρα από σας);» Είπαν: «Το δεχόμαστε.» Είπε: «Τότε μαρτυρήστε, και Εγώ στην μαρτυρία σας είμαι Μάρτυρας.» } (Κοράνιο 3:81)

Η Διαθήκη αποτελεί μαρτυρία στο ενοποιημένο Μήνυμα όλων των Αγγελιαφόρων του Αλλάχ. Φυσικά, ο Ιησούς είναι ακόλουθος του Αλλάχ και των Μηνυμάτων Του. Τήρησε τη Διαθήκη στην οποία είχε πληροφορηθεί για τον ερχομό του Προφήτη Μωχάμμμαντ (ειρήνη σ’ αυτόν). Έφερε τα νέα στα Παιδιά του Ισραήλ, επικυρώνοντας κατ’ αυτόν τον τρόπο τη Διαθήκη, και κάλεσε τους οπαδούς του στο να πιστέψουν το Τελικό Μήνυμα προς την ανθρωπότητα, το Κοράνιο, όταν φτάσει σ’ αυτούς:

{ Και (θυμήσου), όταν ο ‘Είσα (Ιησούς), υιός της Μάριαμ (Μαρίας), είπε: «Ω, παιδιά του Ισραήλ! Είμαι ο Αγγελιαφόρος του Αλλάχ για σας, και επικυρώνω την Ταουρά (την Τορά που ήρθε στον Μωυσή) πριν από μένα, και (σας) αναγγέλλω τα καλά νέα (της έλευσης) ενός Αγγελιαφόρου που θα έλθει μετά από μένα, το όνομα του οποίου θα είναι Άχμαντ (ένα ακόμα όνομα του Προφήτη Μωχάμμαντ)». Μα όταν εκείνος (ο Άχμαντ, δηλ. ο Μωχάμμαντ) ήλθε σ’ αυτούς με ξεκάθαρες αποδείξεις, είπαν: «Αυτό είναι ξεκάθαρη μαγεία.» } (Κοράνιο 61:6)

Επομένως, ο Ιησούς δε θα κυβερνήσει με άλλον νόμο από αυτούς του Αλλάχ, αφού το Τελικό Μήνυμα του Αλλάχ είναι το Κοράνιο, και όντας οπαδός της Αποκάλυψης του Αλλάχ, ο Ιησούς δε θα καλέσει τους ανθρώπους να αποδώσουν εταίρους στον Αλλάχ. Δεν κάλεσε τους Εβραίους ή τους Χριστιανούς να πάρουν τον ίδιο ή τους μοναχούς και τους ραβίνους ως θεούς δίπλα στον Αλλάχ:

{ (Οι Χριστιανοί και οι Εβραίοι) πήραν τους ραβίνους τους και τους μοναχούς τους ως κυρίους τους, εκτός από τον Αλλάχ (παίρνοντας τους Νόμους που νομοθέτησαν αυτοί, παραμελώντας τους νόμους του Αλλάχ). (Επίσης πήραν) και τον Μεσσία, γιό της Μαρίας (ως Θεό που τον λατρεύουν), και στα αλήθεια δεν διατάχθηκαν παρά να λατρεύουν Έναν μόνο Θεό (τον Αλλάχ), δεν υπάρχει θεός εκτός από Αυτόν. Δόξα σε Αυτόν, είναι ανώτερος από όσα του αποδίδουν (από ψεύτικους θεούς και ψέμματα). } (Κοράνιο 9:31)

Γι’ αυτό ο λαός της Βίβλου καλούνται στο να απομακρυνθούν από κάθε μορφή λατρείας σε οποιονδήποτε άλλον πέραν του Αλλάχ:

{ Πες: «Ω! Λαέ της Βίβλου! Ελάτε να συμφωνήσουμε σε έναν Δίκαιο Λόγο ανάμεσά μας: να μη λατρεύουμε παρά μόνο τον Αλλάχ, να μην αποδίδουμε εταίρους σ' Εκείνον κι να μη λάβουμε κανέναν ανάμεσά μας ως κύριο, εκτός απ’ τον Αλλάχ.» Αν όμως στραφούν μακριά, τότε να πεις: «Να είστε μάρτυρες, ότι εμείς είμαστε Μουσουλμάνοι (υποτασσόμαστε στη Θεία Βούληση).» } (Κοράνιο 3:64)

 Τι ακολουθεί;

Το μήνυμα αυτό αποτελεί συμβουλή ιδιαίτερα προς τους Χριστιανούς, και η ουσία του είναι επίσης απευθύνεται στους οπαδούς άλλων θρησκειών εκτός του Ισλάμ. Το μήνυμα είναι ότι: Οι Προφήτες, οι Αγγελιαφόροι, οι πλανήτες, τα άστρα, ο πόθος, η φωτιά, το φως, ο Βούδας, οι Πάπες, οι μοναχοί, οι ραβίνοι, οι Σεΐχηδες, οι Κρίσνα, οι Ναοί, οι Σταυροί, οι ήρωες, οι άνθρωποι (κίτρινοι, λευκοί ή μαύροι), οι φιλοσοφίες, τα συναισθήματα κλπ., όλα αποτελούν δημιουργία, με τον έναν ή τον άλλον τρόπο. Δεν είναι αυτάρκη, ούτε θεϊκά. Οι ενάρετοι στα Μάτια του Αλλάχ είναι οι ευσεβείς, οι οποίοι ακολουθούν, ελπίζουν, αγαπούν και φοβούνται τον Αλλάχ και δεν Του αποδίδουν εταίρους στη λατρεία. Οι πιο ευγενείς από τους ανθρώπους είναι οι Προφήτες και οι οπαδοί τους που υποτάσσονται στη Βούληση του Αλλάχ.

{ Πείτε (Ω, Μουσουλμάνοι): Πιστέψαμε στον Αλλάχ και σε ό,τι στάλθηκε σε μας, και σε ό,τι στάλθηκε στον Αβραάμ, τον Ισμαήλ, τον Ισαάκ, τον Ιακώβ και στους Αλ-Ασμπάτ [τους δώδεκα γιους του Ιακώβ], και σε ό,τι δόθηκε στο Μωυσή και στον Ιησού, και σε ό,τι δόθηκε στους Προφήτες από τον Κύριό τους. Δεν κάνουμε διάκριση ανάμεσα σε κανέναν από αυτούς, και είμαστε σ’ Αυτόν Μουσουλμάνοι (υποταγμένοι). } (Κοράνιο 2:136)

Ο τελευταίος και τελικός απ’ αυτούς τους Προφήτες είναι ο Μωχάμμαντ, ειρήνη επ’ αυτών. Η ανθρωπότητα καλείται να υπακούσει τον Αλλάχ και τον Προφήτη Του:

Για τη Μέλλουσα Ζωή, υπάρχουν ευχάριστα νέα για τους υπάκουους. Ο Αλλάχ λέει:

{ Αυτά είναι τα όρια που τέθηκαν από τον Αλλάχ, και όποιος υπακούει τον Αλλάχ και τον Αγγελιαφόρο Του, (ο Αλλάχ) θα τον εισάγει σε κήπους (Παράδεισο) κάτω από τους οποίους ρέουν ποτάμια, και θα κατοικήσουν (όλοι που υπάκουσαν τον Αλλάχ) εκεί μέσα για πάντα, και αυτή είναι η μεγαλύτερη επιτυχία. } (Κοράνιο 4:13)

Και γι’ αυτούς που παρακούν και υπερβαίνουν τα όρια, ο Αγγελιαφόρος τούς φέρνει τα Λόγια του Αλλάχ:

{ Και όποιος παρακούει τον Αλλάχ και τον Αγγελιαφόρο Του, και παραβιάζει τα όριά Του, (Ο Αλλάχ) θα τον εισάγει στο Πυρ, όπου θα κατοικήσει για πάντα. Και θα λάβει ένα ταπεινωτικό μαρτύριο. } (Κοράνιο 4:14)

Οι ευχάριστες ειδήσεις και προειδοποιήσεις που έφεραν οι Αγγελιαφόροι είναι παράγοντες-κλειδιά που επηρεάζουν την ανθρώπινη ψυχή. Από τη φύση της, η ψυχή εποφθαλμιά το καλό και αρέσκεται στο να αποφεύγει το κακό. Οι Αγγελιαφόροι διαφωτίζουν την ανθρώπινη ψυχή πληροφορώντας την για το μεγάλο καλό (τον Παράδεισο) που μπορεί να αποκτηθεί ως αποτέλεσμα ορθής πίστης και με την τέλεση καλών πράξεων. Έπειτα, το άτομο θα σπεύδει στο να κάνει τέτοιο καλό. Από την άλλη, όταν η ψυχή πληροφορείται για τη μεγάλη βλάβη (την Κόλαση) που μπορεί να τη βρει αν απορρίψει τον Αλλάχ και το Μήνυμά Του, τότε απέχει από τη διάπραξη αυτών που μπορεί να τη βλάψουν. Η χαρμόσυνη είδηση για τις Σπουδαίες Χάρες του Αλλάχ είναι κάτι που φέρνει γλύκα στην καρδιά και ικανοποίηση στην ψυχή, καθώς επίσης και ευχαρίστηση στις εσωτερικές μας αισθήσεις. Ακούστε τι λέει ο Αλλάχ, ο Ύψιστος, για τον Παράδεισο:

{ (θα είναι) Σε θρόνους υφαντούς από χρυσό και πολύτιμες λίθους. ~ πλαγιασμένοι πάνω τους, πρόσωπο με πρόσωπο. ~ Αθάνατοι νεαροί (που ούτε πεθαίνουν ούτε γερνούν) θα περιφέρονται ανάμεσα τους (υπηρετώντας τους), ~ με κούπες και κανάτες και ένα δισκοπότηρο από κρασί από ρέουσα πηγή, ~ από το οποίο δε θα έχουν ούτε πονοκέφαλο, ούτε μέθη. ~ Και με φρούτα από ό,τι διαλέγουν. ~ Και με κρέας πουλερικών από ό,τι επιθυμούν. ~ Και (θα υπάρχουν) όμορφες γυναίκες με μεγάλα όμορφα μάτια (ως σύζυγοι για τους ευσεβείς). ~ Σαν τα μαργαριτάρια που είναι προφυλαγμένα (στα κοχύλια τους). ~ (Και όλα αυτά είναι) μια ανταμοιβή, για ό,τι έκαναν (στην εγκόσμια ζωή από καλές πράξεις). ~ Κανένα Λάγου (βρώμικα, μάταια λόγια) δε θα ακούν εκεί μέσα, ούτε κανέναν αμαρτωλό λόγο (συκοφαντία κλπ). ~ Μα μόνο τα (καλά και αγνά) λόγια: «Σαλάμ! Σαλάμ!» (που είναι ο χαιρετισμός τους μεταξύ τους και επίσης ο χαιρετισμός των αγγέλων σε αυτούς). ~ Και αυτοί της Δεξιάς – τι σπουδαία θέση και αμοιβή θα λάβουν αυτοί της Δεξιάς! ~ (Θα είναι) ανάμεσα σε λωτόδεντρα χωρίς αγκάθια. ~ Και ανάμεσα σε μπανανόδεντρα με καρπούς στοιβαγμένους τον έναν πάνω στον άλλον, ~ και κάτω από σκιά εκτεταμένη, ~ και δίπλα σε νερό που θα ρέει διαρκώς, ~ και (θα έχουν) φρούτα σε αφθονία, ~ η παροχή των οποίων δε θα σταματά (δηλ. δεν έχουν συγκεκριμένη εποχή όπως τα φρούτα της εγκόσμιας ζωής), ούτε θα υπάρξει κάτι που να τους αποτρέπει από το να τα φτάνουν. ~ Και (θα είναι πάνω από) πολυθρόνες ή θρόνους, υψωμένους ψηλά. ~ Στ’ αλήθεια, τις δημιουργήσαμε (εκείνες τις προαναφερθείσες όμορφες γυναίκες) με ξεχωριστή δημιουργία. ~ Και τις κάναμε παρθένες (που δεν τις έχει αγγίξει κανένας άντρας). ~ Να αγαπούν (μόνο τους συζύγους τους), και (θα είναι όλες) ίσης ηλικίας. } (Κοράνιο 56:15-37)

Και σκεφτείτε γι’ αυτούς στον Οίκο της Δυστυχίας: την Κόλαση

{ Και αυτοί της αριστεράς, τι άθλια κατάσταση και προορισμό θα έχουν αυτοί της αριστεράς! ~ Θα είναι σε άγριο καυτό άνεμο και καυτό νερό, ~ και κάτω από Σκιά από μαύρο καπνό. ~ (Η σκιά) Ούτε δροσερή, ούτε έχει καλή εμφάνιση. ~ Στ’ αλήθεια, πριν απ’ αυτό (το μαρτύριο, κατά την εγκόσμια ζωή), έζησαν στην πολυτέλεια (και δεν τους ένοιαζε παρά μόνο να ικανοποίησουν τη λαγνεία και τους πόθους τους). } (Κοράνιο 56:41-45)

Προτίμησαν τη λατρεία άλλων εκτός του Αλλάχ, πέρα από τον Αληθινό Κύριο και Δημιουργό τους. Αποδίδουν αντιπάλους στον Αλλάχ. Αυτό είναι αποτέλεσμα της αγνωμοσύνης και της κακής γνώμης τους για τον Αλλάχ:

{ Έπειτα, επιπλέον, ω, εσείς παραστρατημένοι που διαψεύδετε (την Ανάσταση)! ~ Στ’ αλήθεια, θα τρώτε από τα δέντρα του Ζακκούμ (ένα δέντρο στην Κόλαση που έχει απαίσια οσμή και πολύ πικρούς καρπούς!) ~ Από τα οποία (δέντρα) θα γεμίζετε τις κοιλιές σας, ~ και μετά απ’ αυτό (που φάγατε) θα πίνετε βραστό νερό, ~ και θα πίνετε (από αυτό) σαν διψασμένες καμήλες! ~ Αυτή θα είναι η φιλοξενία τους κατά την Ημέρα του Απολογισμού! } (Κοράνιο 56:51-56)

 Μια Τελευταία Σημείωση

Σας ζητώ να είστε δίκαιοι και μην αφήνετε το σημερινό μίσος κατά του Ισλάμ και τις αδικίες κάποιων Μουσουλμάνων να σταθούν ανάμεσα σε εσάς και τη γνώση σας για το Ισλάμ.[7]

Το πραγματικό θέμα είναι η σωτηρία του ανθρώπου. Καθένας θα λογοδοτήσει για τις πράξεις του. Η θρησκεία του Αλλάχ είναι περιεκτική, αντιμετωπίζει δίκαια και τους δύο, τους απίστους και τους πιστούς.

Ο Αλλάχ είναι ο πιο Δίκαιος και Πάνσοφος. Όλη η ανθρωπότητα καλείται να υποταχθεί σε Εκείνον Μόνο. Δεν σκοπεύει να φέρει σύγχυση στη δημιουργία Του: δε λέει σε διαφορετικά έθνη σε κανένα μέρος και εποχή να λατρεύουν τη δημιουργία με καμία μορφή ή σχήμα. Θέλει η ανθρωπότητα να απαλλαγεί από τη λατρεία άλλων εκτός Αυτού. Αυτό είναι το νόημα του Ισλάμ και αντιπροσωπεύει τη φυσική τάση με την οποία δημιουργήθηκε ο άνθρωπος. Την Ημέρα της Κρίσης οι άνθρωποι θα κριθούν σύμφωνα με την αποδοχή ή την απόρριψη του Διατάγματος του Αλλάχ που ήρθε στην Τελική Αποκάλυψη, το Κοράνιο.

Ίσως μπορέσετε να βρείτε ένα αντίγραφο της μετάφρασης του Κορανίου στη γλώσσα σας σε κάποιο Βιβλιοπωλείο, Δημόσια Βιβλιοθήκη, Βιβλιοθήκη Πανεπιστημίου, στο Ίντερνετ, κλπ. Σε περίπτωση που δεν μπορέσετε να βρείτε, γράψτε στο «King Fahd Complex. Ταχ. θυρίδα 3561, Αλ-Μαντίνα Αλ-Μουνάουαρα, Βασίλειο της Σαουδικής Αραβίας.»

Τέλος, σε περίπτωση που αναρωτιέστε γιατί κάποιες αναφορές που αποδίδονται στη Βίβλο παρατέθηκαν ενώ είναι γνωστό πως έχουν υποστεί αλλοιώσεις και τροποποιήσεις, αυτό εξηγείται ως εξής:

1. Η Ισλαμική θέση αναφορικά με τη Βίβλο είναι πως περιέχει αλήθεια και ψεύδη. Τα Κριτήρια για την ανακάλυψη της αλήθειας είναι ο έλεγχος της Αποκάλυψης που ακολούθησε, δηλ. το Κοράνιο όπου αυτή αναφέρεται ξεκάθαρα. Άρα, ό,τι συμφωνεί με το Κοράνιο είναι αλήθεια, διαφορετικά όχι.

2. Εξαιτίας αυτής της ανάμειξης της αλήθειας και του ψεύδους, ο Αλλάχ ακύρωσε τη Βίβλο, καθώς επίσης και την Τορά, καθιστώντας το Κοράνιο την τελική μαρτυρία μέχρι την Ημέρα της Ανάστασης.

3. Συνεπώς, οι παραθέσεις που έγιναν είναι είτε σε συμφωνία με το Κοράνιο, είτε το Κοράνιο αποτελεί διόρθωση για αυτές.

Και στον Αλλάχ θα επιστρέψουμε όλοι για να λογοδοτήσουμε…

Σάλιχ Ασ-Σάλιχ

 ΕΥΧΑΡΙΣΤΙΕΣ

Είθε ο Αλλάχ, ο Ύψιστος, να ανταμείψει με κάθε καλό την Αδελφή Ουμ Άχμαντ Αλ-Καναντίγια για την εξαιρετική επιμέλεια και τις υποδείξεις της.

 ΠΑΡΑΡΤΗΜΑ Ο ΙΗΣΟΥΣ ΚΑΙ Ο ΜΩΧΑΜΜΑΝΤ

 (Ειρήνη σ’ αυτούς) ΣΤΗ ΒΙΒΛΟ ΚΑΙ ΤΟ ΚΟΡΑΝΙΟ⃰

Βιβλικές Αποδείξεις για το ότι ο Ιησούς ήταν Δούλος του Θεού και δεν είχε μερίδιο στη Θειότητα

του

 Δρα. ΜΩΧΑΜΜΑΝΤ ΤΑΚΙΟΥΝΤΙΝ ΑΛ-ΧΙΛΑΛΙ.

Πρώην Καθηγητή Ισλαμικής Πίστης και Διδαγμάτων, Ισλαμικό Πανεπιστήμιο, Μαντίνα Μουναγουάρα

⃰Αυτό το άρθρο, που έφερε αρχικά τον τίτλο «Ο Ιησούς και ο Μωχάμμαντ (ειρήνη σ’ αυτόν) υπό το φως της Βίβλου και του Κορανίου» προήλθε από το «Interpretation of the meanings of The Noble Qur’aan in the English language» (Ερμηνεία των εννοιών του Ιερού Κορανίου στην Αγγλική γλώσσα) που εκδόθηκε από το King Fahd Complex, Αλ-Μαντίνα Αλ-Μουνάουαρα, Βασίλειο της Σαουδικής Αραβίας. Επιπλέον, το τελευταίο κεφάλαιο του αρχικού άρθρου με τίτλο «Ο Προφήτης Ιησούς στο Κοράνιο» δεν περιλαμβάνεται εδώ.

 ΕΙΣΑΓΩΓΗ

Όλος ο έπαινος ανήκει σε Αυτόν στον Οποίο ανήκει όλη η Τιμή και η Δόξα, και οι Τέλειες Ιδιότητες, ο Οποίος δε γεννά, ούτε Γεννιέται. Δεν υπάρχει ισοδύναμός Του, είναι Παντοδύναμος, Πανίσχυρος. Έστειλε τους Αγγελιαφόρους Του και τους Προφήτες Του για να καθοδηγήσουν την ανθρωπότητα προς το Μονοθεϊσμό, να λατρεύουν Αυτόν και Μόνο, το Μοναδικό που αξίζει να λατρεύεται, και για να προειδοποιήσουν τους ανθρώπους για τις αιώνιες, ολέθριες συνέπειες του πολυθεϊσμού, της απόδοσης εταίρων στον Αλλάχ και της λατρείας δημιουργημάτων.

Ειρήνη και οι Ευλογίες του Αλλάχ σε όλους τους Προφήτες και τους Αγγελιαφόρους, ειδικά στον Προφήτη Μωχάμμαντ, τον τελευταίο των Προφητών, και σε όλους όσους τον ακολουθούν στην αρετή μέχρι την Ημέρα της Αποζημίωσης.

 Χριστιανισμός: Άνθρωποι Χωρίς Θρησκεία. Ισλάμ: Θρησκεία χωρίς Ανθρώπους.

Ένας Μουσουλμάνος δε στερείται ποτέ αποδείξεων αναφορικά με την αγνότητα και την ειλικρίνεια της θρησκείας του, μα αυτού του οποίου στερείται είναι εκείνοι οι ειλικρινείς αδελφοί που στηρίζουν τον Αλλάχ και τον Προφήτη Του (ειρήνη σ’ αυτόν) μαρτυρώντας την αλήθεια. Πράγματι, σε αυτή την εποχή, το Ισλάμ είναι μια θρησκεία χωρίς ανθρώπους (να την υπερασπιστούν και να την διαδώσουν), ενώ ο Χριστιανισμός είναι άνθρωποι χωρίς θρησκεία. Και όμως, με την προσπάθειά τους, το περιπετειώδες πνεύμα τους, την υπομονή και τη χρηματική συνεισφορά είναι ικανοί να νοθεύσουν την αλήθεια και να κάνουν το ψέμα να φαίνεται αληθινό. Σε αυτήν την υλιστική εποχή οι περισσότεροι άνθρωποι έχουν υποδουλωθεί στο χρήμα, τη μόδα και τις επαύλεις.

Δεν υπάρχει κανείς που να αξίζει να λατρεύεται εκτός του Αλλάχ και σε Αυτόν (Μόνο) εναποθέτω την εμπιστοσύνη μου, και προς Αυτόν προορίζομαι.

 Ο ΙΗΣΟΥΣ ΚΑΙ Ο ΔΙΑΒΟΛΟΣ ΣΤΗ ΒΙΒΛΟ

Στην Καινή Διαθήκη της Βίβλου, στο τέταρτο κεφάλαιο του Κατά Ματθαίον Ευαγγελίου, το έκτο και έβδομο εδάφιο δείχνουν ξεκάθαρα πως ο Ιησούς είναι ένας υπάκουος θνητός και πως ο Θεός είναι ο Αφέντης και Κύριος σύμφωνα με τη ρήση του στο έβδομο εδάφιο:

«Είναι επίσης γραμμένο: Δεν θα πειράξεις τον Κύριο τον Θεό σου»

Σε αυτό το κεφάλαιο διαβάζουμε πως ουσιαστικά ο Διάβολος μετέφερε το Μεσσία, και τον πήγαινε από μέρος σε μέρος.

Πώς μπορεί ο Διάβολος να μεταφέρει το Θεό; Δόξα στον Αλλάχ! Είναι υπεράνω τέτοιας βλασφημίας!

Στη συνέχεια ο Διάβολος τον διατάζει να γονατίσει μπροστά του και να τον λατρέψει, δελεάζοντάς τον ακόμη και με επίγειες κατακτήσεις. Πώς είναι δυνατόν έστω να τολμήσει ο Διάβολος τέτοια αυθάδεια προς το Θεό; Όταν ο Διάβολος ήθελε να συμμορφωθεί ο Ιησούς με τις εντολές του, εκείνος (ο Ιησούς) απάντησε λέγοντας πως ήταν γραμμένο (στα προηγούμενα Βιβλία):

«Τον Κύριο τον Θεό σου θα προσκυνήσεις και μονάχα αυτόν θα λατρεύσεις.» (Κατά Ματθαίον 4:10)

 Παιδιά του Θεού

Ο Ιησούς δεν αποκάλεσε ποτέ τον εαυτό του υιό του Θεού, αλλά συνήθιζε να αυτοαποκαλείται «υιός του ανθρώπου» (βλ. Κατά Μάρκον 2:10). Παρόλο που άκουγε ότι αποκαλούταν με αυτόν τον τίτλο δεν έφερνε αντίρρηση όπως φαίνεται στη Βίβλο και δεν τον θεωρούσε αποκλειστικά δικό του.

Σύμφωνα με τον Βιβλικό όρο στην Παλαιά και την Καινή Διαθήκη, κάθε θεοσεβούμενος ενάρετος άνθρωπος αποκαλείται «υιός του Θεού». Στο Κατά Ματθαίον 5:9 διαβάζουμε:

«Μακάριοι οι ειρηνοποιοί· επειδή, αυτοί θα ονομαστούν γιοι τού Θεού.»

Στο Κατά Ματθαίον 5:45:

«για να γίνετε γιοι τού Πατέρα σας που είναι στους ουρανούς...»

 Θεός ο Πατέρας

Στο Κατά Ματθαίον 5:48:

«Να είστε, λοιπόν, εσείς τέλειοι, όπως ο Πατέρας σας, που είναι στους ουρανούς, είναι τέλειος.»

Στο Κατά Ματθαίον 6:1:

«... ειδάλλως, δεν έχετε μισθό από τον Πατέρα σας που είναι στους ουρανούς.»

Στο Κατά Ματθαίον 7:21:

«Δεν θα μπει μέσα στη βασιλεία των ουρανών καθένας που λέει σε μένα: Κύριε, Κύριε· αλλ' αυτός που πράττει το θέλημα του Πατέρα μου, ο οποίος είναι στους ουρανούς.»

Σημείωση: Η λέξη «Κύριος» μεταφράστηκε στην αραβική έκδοση ως Ραμπ ώστε οι άνθρωποι να πειστούν πως ο Ιησούς είναι Θεός! Αλλά αν μελετήσει κανείς το υπόλοιπο εδάφιο, θα αντιληφθεί ότι μαρτυρά την υποταγή του Μεσσία (του Ιησού, στη βούληση του Θεού).

Είναι προφανές από τα παραπάνω αποσπάσματα της Βίβλου πως ο όρος «Πατέρας» χρησιμοποιείται για το Θεό σε διάφορα σημεία της Βίβλου. Δεν χρησιμοποιείται αποκλειστικά από το Μεσσία (τον Ιησού).

Στο Κατά Ματθαίον 11:25:

«Κατά τον καιρό εκείνο, ο Ιησούς, αποκρινόμενος, είπε: Σε δοξάζω, Πατέρα, Κύριε του ουρανού και της γης, ότι αυτά τα απέκρυψες από σοφούς και συνετούς, τα αποκάλυψες όμως σε νήπια.»

 Ο Ιησούς ο Λάτρης

Στο Κατά Ματθαίον 14:23:

«Και αφού απέλυσε τα πλήθη, ανέβηκε στο βουνό κατ' ιδίαν για να προσευχηθεί...»

Εγώ λέω: Αν (ο Ιησούς) είναι Θεός ή μέρος του Θεού, τότε γιατί προσευχόταν; Στην πραγματικότητα η προσευχή είναι πάντα από κάποιον που υποτάσσεται, έχει ανάγκη και εξαρτάται από το Έλεος του Παντοδύναμου Αλλάχ όπως αναφέρεται στο Κοράνιο (Εδ. 35:15)

{ Ω, άνθρωποι! Εσείς είστε που έχετε ανάγκη από τον Αλλάχ, μα ο Αλλάχ είναι o Αλ-Γανέι (Πλούσιος, Ελεύθερος από κάθε ανάγκη), ο Αλ-Χαμείντ (Άξιος κάθε επαίνου). } (Κοράνιο 35:15)

και στο εδάφιο 19:93 του Κορανίου:

{ Στ’ αλήθεια όλα όσα βρίσκονται στους ουρανούς και στη γη δεν θα έλθουν στον Αρ-Ραχμάν (Πολυεύσπλαχνο) παρά ως δούλοι (κατά την Έσχατη μέρα). }

 Μια Βιβλική Ιστορία

Στο Κατά Ματθαίον 15:22-24:

«Και ξάφνου, μια γυναίκα Χαναναία, που βγήκε από εκείνα τα όρια του τόπου, κραύγασε σ' αυτόν, λέγοντας: Ελέησέ με, Κύριε, γιε τού Δαβίδ· η θυγατέρα μου δαιμονίζεται σκληρά. Κι εκείνος δεν της αποκρίθηκε ούτε έναν λόγο. Και οι μαθητές του ερχόμενοι κοντά τον παρακαλούσαν, λέγοντας: Απόλυσέ την, επειδή κράζει πίσω μας. Και εκείνος αποκρινόμενος είπε: Δεν στάλθηκα παρά μονάχα στα χαμένα πρόβατα του οίκου Ισραήλ.»

Έπειτα ήρθε εκείνη και τον λάτρεψε, λέγοντας, «Ελέησέ με, Κύριε.» Αλλά εκείνος απάντησε και είπε, «Δεν είναι καλό να πάρει κάποιος το ψωμί των παιδιών, και να το ρίξει στα σκυλάκια.» Κι εκείνη είπε: «Ναι, Κύριε· αλλά και τα σκυλάκια τρώνε από τα ψίχουλα που πέφτουν από το τραπέζι των κυρίων τους»

Τότε ο Ιησούς απάντησε και της είπε, «Ω, γυναίκα, μεγάλη είναι η πίστη σου· ας γίνει σε σένα, όπως θέλεις. Και η θυγατέρα της γιατρεύτηκε από εκείνη την ώρα.»

Σε αυτήν την ιστορία για μια γυναίκα από τη Χαναάν υπάρχουν μερικά σημαντικά σημεία:

(1) Ο Ιησούς κατηγορείται για έλλειψη ελέους και αγάπης (αν το περιστατικό καταγράφεται σωστά).

(2) Ταπεινωτική διάκριση αναφορικά με την ανύψωση της δικής του φυλής και όχι των άλλων.

(3) Φυλετική υπεροψία απαθλίωσης και προκατάληψης κατά των άλλων, οι οποίοι αποκαλούνται σκύλοι.

(4) Μια αδαής πολυθεΐστρια συζήτησε μαζί του και τον νίκησε.

 Ιησούς: Ένας Προφήτης του Αλλάχ

Στο Κατά Ματθαίον 19:16-17:

«Και ξάφνου, πλησιάζοντας κάποιος τού είπε: Δάσκαλε αγαθέ, τι καλό να πράξω για να έχω αιώνια ζωή; Και εκείνος τού είπε: Τι με λες αγαθό; Δεν υπάρχει κανένας αγαθός, παρά μονάχα ένας, ο Θεός. Αλλά, αν θέλεις να μπεις μέσα στη ζωή, φύλαξε τις εντολές.»

Στα παραπάνω εδάφια παρατηρούμε αυτή την αναγνώριση της υποταγής του (στη Βούληση του Αλλάχ).

Στο Κατά Ματθαίον 21:45-46:

«Και όταν οι αρχιερείς και οι Φαρισαίοι άκουσαν τις παραβολές του, κατάλαβαν ότι μιλάει γι' αυτούς· και ζητώντας να τον πιάσουν, φοβήθηκαν τα πλήθη, επειδή τον είχαν ως προφήτη.»

Εδώ αποδεικνύεται πως όλοι όσοι πίστευαν στον Ιησού κατά τη διάρκεια της ζωής του δεν πίστευαν πως ήταν Θεός ή υιός του Θεού ή ένας από την Αγία Τριάδα, αλλά πίστευαν σ’ αυτόν ως Προφήτη μόνο. Αυτή είναι πράγματι μία από τις ισχυρότερες αποδείξεις ενάντια σε εκείνους που πιστεύουν στη Θειότητα του Ιησού (ως Ενσάρκωση του Θεού) αν μόνο το σκεφτόταν.

 Ιησούς: Ένας Δούλος του Αλλάχ

Στο Κατά Ματθαίον 23:8:

«Εσείς, όμως, μη αποκληθείτε: Ραββί· επειδή, ένας είναι ο δάσκαλός σας , ο Χριστός· ενώ, όλοι εσείς είστε αδελφοί.»

Εδώ αποδεικνύεται ξεκάθαρα πως ο Ιησούς ήταν δούλος του Αλλάχ, και πως υπάρχει ένας Μόνο Κύριος και Αυτός είναι ο Αλλάχ. Στην αραβική έκδοση της Βίβλου αυτό το εδάφιο έχει μεταφραστεί ώστε Ιησούς να σημαίνει κύριος, ενώ η αγγλική απόδοση είναι πιο κοντά στην αρχική σημασία.

Στο Κατά Ματθαίον 23:9:

«Και πατέρα σας μη ονομάσετε επάνω στη γη· επειδή, Ένας είναι ο Πατέρας σας, Αυτός που είναι στους ουρανούς.»

Από αυτό θα αντιληφθείτε πως πατρότητα και υιότητα σημαίνουν τη σχέση μεταξύ του Κυρίου και των δούλων Του: έχει γενική σημασία και δεν αναφέρεται συγκεκριμένα στον Ιησού.

Στο Κατά Ματθαίον 24:36:

«Για την ημέρα εκείνη, όμως, και την ώρα, δεν γνωρίζει κανένας, ούτε οι άγγελοι των ουρανών, παρά ο Πατέρας μου, Μόνος.»

Αυτή είναι απόλυτη απόδειξη πως η Έσχατη Ώρα είναι άγνωστοι για όλους εκτός του Αλλάχ, συνεπώς η γνώση του Ιησού είναι ατελής όπως όλων των υπόλοιπων ανθρώπων. Ο Αλλάχ μόνο είναι Παντογνώστης.

Στο Κατά Ματθαίον 26:39:

«Και αφού προχώρησε λίγο, έπεσε με το πρόσωπό του στη γη, προσευχόμενος και λέγοντας: Πατέρα μου, αν είναι δυνατόν, ας παρέλθει από μένα αυτό το ποτήρι· όμως, όχι όπως εγώ θέλω, αλλ' όπως Εσύ.»

Παρατηρούμε εδώ πως το άτομο που μιλά δε γνωρίζει τη Βούληση του Αλλάχ και συνειδητοποιεί το γεγονός πως είναι δούλος του Αλλάχ. Ο Αλλάχ Μόνο μπορεί να προκαλέσει την αλλαγή.

 Η σύνταξη της Βίβλου

Στο κατά Ματθαίον 27:7-8 –

«Και αφού έκαναν συμβούλιο, αγόρασαν μ' αυτά το χωράφι τού κεραμέα, για να θάβονται εκεί οι ξένοι. Γι' αυτό, το χωράφι εκείνο ονομάστηκε: Χωράφι αίματος, μέχρι τη σημερινή ημέρα.»

Από αυτά τα εδάφια καταλαβαίνουμε ότι η Βίβλος (η Καινή Διαθήκη) δε γράφτηκε κατά τον καιρό του Ιησού, μα πολύ μετά τα γεγονότα που περιγράφονται, έχοντας διατηρηθεί στη μνήμη των ανθρώπων.

Στο κατά Ματθαίον 27:46 –

«Και γύρω στην ένατη ώρα, ο Ιησούς αναβόησε με δυνατή φωνή, λέγοντας: «Ηλί, Ηλί, λαμά σαβαχθανί;», δηλαδή, ‘Θεέ μου, Θεέ μου, γιατί με εγκατέλειψες;’»

Αυτό συμφωνεί με την υπόθεση των Χριστιανών ότι ο Ιησούς φώναξε με δυνατή φωνή τα παραπάνω λόγια ενώ σταυρωνόταν. Αυτό αποτελεί μεγάλη προσβολή, αφού τέτοια λόγια θα μπορούσαν να προέλθουν μόνο από απίστους στον Αλλάχ. Επιπλέον, είναι απίστευτο να προέρχονται από έναν Προφήτη του Αλλάχ, αφού ο Αλλάχ ποτέ δεν αθετεί την Υπόσχεσή Του και οι Προφήτες Του ποτέ δεν παραπονιούνται σχετικά μ’ αυτήν.

 Ιησούς: Κήρυκας του Μονοθεϊσμού (Ταουχίντ)

Στο κατά Ιωάννην 17:3 –

«Κι αυτή είναι η αιώνια ζωή, το να γνωρίζουν Εσένα τον Μόνον Αληθινό Θεό, και εκείνον τον οποίον απέστειλες, τον Ιησού Χριστό.»

Στο κατά Μάρκον 12:28-30 –

«Και πλησιάζοντας ένας από τους γραμματείς, που τους είχε ακούσει να συζητούν, γνωρίζοντας ότι σωστά αποκρίθηκε σ' αυτούς, τον ρώτησε: Ποια εντολή είναι πρώτη απ' όλες; Και ο Ιησούς απάντησε σ' αυτόν ότι: Πρώτη απ' όλες τις εντολές είναι: «Άκου Ισραήλ· ο Κύριος ο Θεός μας είναι Ένας Κύριος. Και θα αγαπάς τον Κύριο, τον Θεό σου με όλη την καρδιά σου, και με όλη την ψυχή σου, και με όλη τη διάνοιά σου, και με όλη τη δύναμή σου», αυτή είναι η πρώτη εντολή.»

Στο κατά Μάρκον 12:32 –

«Και ο γραμματέας είπε σ' αυτόν: Σωστά, Δάσκαλε, αληθινά είπες, ότι υπάρχει Ένας Θεός, και δεν υπάρχει άλλος εκτός απ' αυτόν·»

Στο κατά Μάρκον 12:34 –

«Και ο Ιησούς ... του είπε: Δεν είσαι μακριά από τη βασιλεία τού Θεού...»

Σ’ αυτά τα εδάφια ο Ιησούς (ειρήνη σ’ αυτόν) μαρτυρά ο ίδιος ότι ο Αλλάχ είναι ο Ένας Θεός, ότι δεν υπάρχει άλλος εκτός από Αυτόν και ότι όποιος πιστεύει στη Μοναδικότητά Του είναι κοντά στο Βασίλειό Του. Επομένως, όποιος αποδίδει εταίρους στον Αλλάχ ή πιστεύει στην Αγία Τριάδα είναι μακριά από τη Βασιλεία του Αλλάχ, και όποιος είναι μακριά από τη Βασιλεία του Αλλάχ, είναι εχθρός Του.

Στο κατά Ματθαίον 24:36 –

«Για την ημέρα εκείνη, όμως, και την ώρα, δεν γνωρίζει κανένας, ούτε οι άγγελοι των ουρανών, παρά ο Πατέρας μου, Μόνος.»

Λέω το εξής: Ένα παρόμοιο κείμενο παρατέθηκε από τον Ματθαίο, το οποίο είναι όπως ακριβώς αναφέρθηκε στο Κοράνιο όσον αφορά το ότι κανείς δε γνωρίζει πότε θα έλθει η Ώρα, εκτός από τον Αλλάχ. Αυτό οριστικοποιεί το γεγονός ότι ο Ιησούς ήταν υποτελής στον Αλλάχ και ότι δεν είχε μερίδιο στη θειότητα: το ότι ήταν ενσάρκωση του Θεού αποτελεί καινοτομία από τους ανθρώπους της Χαναάν.

Στο κατά Ιωάννην 20:16-17 –

«Λέει σ’ αυτήν ο Ιησούς: «Μαριάμ!» Στράφηκε εκείνη και του λέει εβραϊκά: «Ραββουνί!» που λέγεται “Δάσκαλε”. Της λέει ο Ιησούς: «Μη με κρατάς, γιατί δεν έχω ανεβεί ακόμα προς τον Πατέρα. Πήγαινε όμως προς τους αδελφούς μου και πες τους: “Ανεβαίνω προς τον Πατέρα μου και Πατέρα σας, και Θεό μου και Θεό σας”». Έρχεται η Μαρία η Μαγδαληνή και αναγγέλλει στους μαθητές: «Έχω δει τον κύριο!», και αυτά που της είπε.»

Στην παραπάνω αφήγηση ο Ιησούς μαρτύρησε σαφέστατα ότι ο Αλλάχ είναι Θεός του και Θεός τους, και δεν έθεσε καμία διαφορά μεταξύ του ιδίου και αυτών στη λατρεία του Ενός και Μοναδικού Αλλάχ. Όποιος πιστεύει ότι ο Ιησούς είναι Θεός έχει στ’ αλήθεια βλασφημήσει εναντίον του Αλλάχ και έχει προδώσει τον Μεσσία (Ιησού) και όλους τους Προφήτες και Αγγελιαφόρους του Αλλάχ.

 Βιβλικές προφητείες για τον ερχομό του Μωχάμμαντ (ειρήνη σ’ αυτόν)

Στο κατά Ιωάννην 14:15-16 –

«Αν με αγαπάτε, φυλάξτε τις εντολές μου. Και εγώ θα παρακαλέσω τον Πατέρα, και θα σας δώσει έναν άλλον Παράκλητο, για να μένει μαζί σας στον αιώνα.»

Οι Μουσουλμάνοι θεολόγοι είπαν ότι ο «άλλος Παράκλητος» είναι ο Μωχάμμαντ, ο Αγγελιαφόρος του Αλλάχ. Και το «μένει μαζί σας στον αιώνα» σημαίνει τη μονιμότητα των νόμων του και του τρόπου ζωής, όπως και του Βιβλίου (του Κορανίου) που αποκαλύφθηκε σ’ αυτόν.

Στο κατά Ιωάννην 15:26-27 –

«Όταν, όμως, έρθει ο Παράκλητος, που εγώ θα στείλω σε σας από τον Πατέρα, το Πνεύμα τής αλήθειας, που εκπορεύεται από τον Πατέρα, εκείνος θα δώσει μαρτυρία για μένα. Αλλά κι εσείς δίνετε μαρτυρία, επειδή εξαρχής είστε μαζί μου.»

Στο κατά Ιωάννην 16:5-8 –

«Και τώρα πηγαίνω σ' Εκείνον που με απέστειλε, και κανένας από σας δεν με ρωτάει: Πού πηγαίνεις; Αλλά, επειδή σας είπα αυτά, η λύπη γέμισε την καρδιά σας. Εγώ, όμως, σας λέω την αλήθεια· σας συμφέρει να αναχωρήσω εγώ· επειδή, αν δεν αναχωρήσω, ο Παράκλητος δεν θάρθει σε σας· αλλά, αφού αναχωρήσω, θα τον στείλω σε σας. Και όταν έρθει εκείνος, θα ελέγξει τον κόσμο για αμαρτία, και για δικαιοσύνη, και για κρίση·»

Στο κατά Ιωάννην 16:12-14 –

«Έχω πολλά ακόμα να σας πω, όμως δεν μπορείτε τώρα να τα βαστάζετε· αλλά, όταν έρθει εκείνος, το Πνεύμα τής αλήθειας, θα σας οδηγήσει σε όλη την αλήθεια· επειδή, δεν θα μιλήσει από τον εαυτό του, αλλά θα μιλήσει όσα πρόκειται να ακούσει, και θα σας αναγγείλει τα μέλλοντα. Εκείνος θα δοξάσει εμένα, επειδή από το δικό μου θα πάρει, και θα το αναγγείλει σε σας.»

Στο κατά Ιωάννην 16:16 –

«Λίγο ακόμα, και δεν με βλέπετε· και πάλι λίγο, και θα με δείτε· επειδή, εγώ πηγαίνω προς τον Πατέρα.»

Οι Μουσουλμάνοι θεολόγοι έχουν αναφέρει ότι το άτομο που περιγράφεται από τον Ιησού ότι θα έλθει μετά από αυτόν – στα παραπάνω εδάφια – δε συμφωνεί με κανέναν άλλον εκτός από τον Μωχάμμαντ (ειρήνη σ’ αυτόν), τον Αγγελιαφόρο του Αλλάχ. Αυτό το «άτομο» το οποίο ο Ιησούς προφήτευσε ότι θα έλθει μετά από αυτόν αποκαλείται στη Βίβλο Παράκλητος. Η λέξη αυτή έχει διαγραφεί από πολλούς μεταγενέστερους μεταφραστές και κάποιες φορές έχει αλλαχθεί σε Πνεύμα της Αλήθειας, κάποιες φορές σε Άγιο Πνεύμα και άλλα. Αλλά και η αρχική λέξη που είπε ο Ιησούς δεν ήταν «Παράκλητος» αλλά ήταν «Περικλειτός» που προέρχεται από τις λέξεις ΠΕΡΙ και ΚΛΕΟΣ που σημαίνει «αυτός που τον περικλείει η Δόξα» ή «ο δοξασμένος», και αυτή είναι η σημασία της Αραβικής λέξης Μωχάμμαντ ή Άχμαντ. Και στην σημερινή εποχή χρησιμοποιούμε την λέξη «Περικλής» που προέρχεται από την ίδια λέξη «Περικλειτός».

 Οριστικότητα των αποδείξεων για την κατασκευή της ιστορίας της σταύρωσης

1) Η Βίβλος μαρτυρά ότι ο Ιησούς ήταν γνωστός ανάμεσα στους Εβραίους. Κήρυττε στο Ναό του Σολομώντα στην Ιερουσαλήμ. Ήταν, επομένως, περιττό να προσλάβουν έναν Εβραίο για τριάντα αργύρια ώστε να τους τον παραδώσει, όπως αναφέρεται στο κατά Ματθαίον.

2) Αναφέρεται ότι ένας από τους δώδεκα μαθητές, που ονομαζόταν Ιούδας Ισκαριώτης, προσελήφθη για να παραδώσει τον Ιησού στους Εβραίους. Έπειτα εκείνοι του επέβαλαν την ποινή του, και μ’ αυτό ο Ιούδας ένιωσε μεγάλη ντροπή και αποποιήθηκε τη συμμετοχή του στην πράξη τους, ενώ στη συνέχεια αυτοκτόνησε. Όλα αυτά συνέβησαν μέσα σε είκοσι τέσσερις ώρες. Οι αντιφάσεις είναι προφανείς.

3) Η εμφανέστερη απόδειξη, που αρκεί από μόνη της να καταστήσει σαφή την αναλήθεια της ιστορίας είναι όταν οι Ιουδαίοι επέβαλαν τη θανατική ποινή στον Ιησού, και σκόπευαν να πάρουν την έγκριση του κυβερνήτη, του Ποντίου Πιλάτου:

«Και ο Ιησούς στάθηκε μπροστά στον ηγεμόνα· και ο ηγεμόνας τον ρώτησε, λέγοντας: Εσύ είσαι ο βασιλιάς των Ιουδαίων; Και ο Ιησούς τού είπε: Εσύ το λες. Και ενώ οι αρχιερείς και οι πρεσβύτεροι τον κατηγορούσαν, δεν απάντησε καθόλου. Τότε, ο Πιλάτος λέει σ' αυτόν: Δεν ακούς πόσα μαρτυρούν εναντίον σου; Και δεν του απάντησε ούτε σε έναν λόγο·» (κατά Ματθαίον 27:11-14)

Οι Χριστιανοί θα ερμηνεύσουν το εδάφιο αυτό ότι σημαίνει πως ο Ιησούς ήθελε να πεθάνει στο σταυρό για την εξιλέωση της ανθρωπότητας και για τη συγχώρεση των αμαρτιών της: Αν είναι έτσι, τότε γιατί ζήτησε να παρέλθει απ’ αυτόν το ποτήριον τούτο (δηλ. ο θάνατος); Γιατί φώναξε ενώ ήταν στο σταυρό «Θεέ μου, γιατί με εγκατέλειψες;» Πώς γίνεται να παρέμεινε σιωπηλός όταν αμφισβητούταν η αλήθεια; Ήταν γνωστός για τα εμπνευσμένα κηρύγματά του, που αποτελούσαν προκλήσεις για τους πολυμαθείς Εβραίους ραβίνους. Κανείς λογικός άνθρωπος δε μπορεί να το πιστέψει αυτό. Αν η ιστορία της σταύρωσης αποδειχτεί ψευδής, τότε θα καταρριφθεί το ίδιο το θεμέλιο πάνω στο οποίο στηρίζεται ο Χριστιανισμός.

Οι Μουσουλμάνοι πιστεύουν ότι ο Ιησούς δε σταυρώθηκε από τους Εβραίους όπως αποκαλύφθηκε στο Κοράνιο από τον Αλλάχ με σαφέστατο τρόπο:

{ Και (επειδή) λένε (καυχιόμενοι): «Σκοτώσαμε τον Ιησού Χριστό, τον υιό της Μαρίας, τον Αγγελιαφόρο του Αλλάχ», μα δεν τον σκότωσαν, ούτε τον σταύρωσαν. Αλλά έτσι φάνηκε σε αυτούς (η ομοιότητα του προσώπου του Ιησού, τοποθετήθηκε σε άλλον άνδρα και σκοτώσανε αυτόν τον άντρα, νομίζοντας ότι είναι ο Ιησούς). Και στ’ αλήθεια αυτοί που διαφωνούν μεταξύ τους σ’ αυτό αμφιβάλλουν γι’ αυτό (δηλ. οι Εβραίοι που ισχυρίστηκαν ότι τον σκότωσαν και οι Χριστιανοί που τον παρέδωσαν στους Εβραίους, όλοι τους αμφιβάλλουν γι’αυτό). Δεν έχουν γνώση γι’ αυτό, παρά μόνο ακολουθούν αυτό που νομίζουν. Και στ’αλήθεια δεν τον σκότωσαν. ~ Αλλά, ο Αλλάχ τον ανέγειρε σε Αυτόν (δηλ. τον πήρε όπως είναι με το σώμα και την ψυχή του στον ουρανό). Και ο Αλλάχ είναι ‘Αζείζ (Ανίκητος, Παντοδύναμος), Χακείμ (Πάνσοφος). } (Κοράνιο 4:157-158)

Οι ίδιοι οι Εβραίοι, μαζί με ολόκληρο το Χριστιανικό κόσμο, πιστεύουν ότι ο Ιησούς σταυρώθηκε. Ως αποδείξεις ενάντια στις πεποιθήσεις τους και ως απόδειξη της αλήθειας της Μουσουλμανικής ετυμηγορίας από τη Βίβλο, ετοίμασα τα ακόλουθα ερωτήματα που βασίζονται στο κατά Ματθαίον Ευαγγέλιο της Καινής Διαθήκης της Βίβλου (Κεφάλαια 26 και 27).

1) Αυτοί που αιχμαλώτισαν τον Ιησού (σύμφωνα με την υπόθεσή τους) τον γνώριζαν προσωπικά; Ή δεν τον γνώριζαν;

Ο Ματθαίος καταθέτει ότι δεν τον γνώριζαν.

2) Συνελήφθη κατά τη διάρκεια της μέρας ή της νύχτας;

Ο Ματθαίος λέει ότι έγινε κατά τη νύχτα.

3) Ποιος ήταν αυτός που τους τον παρέδωσε;

Ο Ματθαίος λέει ότι ήταν ένας από τους δώδεκα μαθητές, ο Ιούδας Ισκαριώτης.

4) Τον παρέδωσε δωρεάν ή με αμοιβή τριάντα αργυρίων;

Ο Ματθαίος λέει ότι τον παρέδωσε έναντι αμοιβής τριάντα αργυρίων.

5) Ποια ήταν η κατάσταση του Ιησού κατά τη νύχτα εκείνη;

Ο Ματθαίος λέει ότι ήταν φοβισμένος και προσευχόταν, λέγοντας: «Ω, Πατέρα, ει δυνατόν, παρελθέτω απ’ εμού το ποτήριον τούτο.» Είναι απίστευτο να ειπωθούν τέτοια λόγια από κάποιον πιστό στο Θεό, πόσο μάλλον από έναν Προφήτη του Θεού, αφού όλοι οι πιστοί πιστεύουν ότι ο Θεός έχει εξουσία πάνω στα πάντα.

6) Ποια ήταν η κατάσταση των έντεκα μαθητών του;

Ο Ματθαίος λέει ότι κοιμόντουσαν εκείνη τη νύχτα μαζί με το δάσκαλό τους (σύμφωνα με την υπόθεσή τους) από φόβο.

7) Ήταν ο Ιησούς ευχαριστημένος με την κατάστασή τους;

Ο Ματθαίος λέει (εδάφια 40-46): Δεν ήταν ευχαριστημένος. Πήγαινε σ’ αυτούς να τους ξυπνήσει, λέγοντας: «Αγρυπνείτε και προσεύχεστε, για να μη μπείτε σε πειρασμό· το μεν πνεύμα είναι πρόθυμο, η σάρκα όμως είναι αδύναμη.» Έπειτα ερχόταν και πάλι και τους έβλεπε να κοιμούνται, και στη συνέχεια τους ξυπνούσε και πάλι λέγοντάς τους το ίδιο. Αυτή η αδυναμία δε θα μπορούσε να ειπωθεί από ενάρετους μαθητές, ακόμα κι αν ήταν μαθητές ενός συνηθισμένου ευσεβούς δασκάλου, πόσο μάλλον του Ιησού, του υιού της Μαρίας.

8) Τον βοήθησαν όταν οι κακοποιοί τον συνέλαβαν;

Ο Ματθαίος λέει ότι ο Ιησούς τούς ενημέρωσε ότι όλοι θα τον απαρνηθούν. Έπειτα τούς είπε: «Σε διαβεβαιώνω ότι, αυτή τη νύχτα, πριν ο πετεινός λαλήσει, θα με απαρνηθείς τρεις φορές.» Ο Πέτρος τού είπε: «Και αν χρειαστεί να πεθάνω μαζί σου, δεν θα σε απαρνηθώ.» Το ίδιο είπαν και όλοι οι μαθητές. Αλλά τελικά έγινε όπως είπε ο Ιησούς.

10) Πώς τον συνέλαβαν οι κακοποιοί;

Ο Ματθαίος λέει ότι πήγαν σ’ αυτόν με σπαθιά και ραβδιά αφού τους οδήγησε σ’ αυτόν ένας Εβραίος, κι έπειτα τον συνέλαβαν όπως περιγράφεται στο εδάφιο 57:

«Και εκείνοι που είχαν πιάσει τον Ιησού, τον έφεραν στον αρχιερέα Καϊάφα, όπου συγκεντρώθηκαν οι γραμματείς και οι πρεσβύτεροι.»

Εκεί τού επέβαλαν την ποινή του θανάτου. Οι κακοποιοί τον πήραν, έφτυσαν στο πρόσωπό του και τον χτύπησαν με τα χέρια τους. Μετά από αυτό τον γύμνωσαν και τον έντυσαν με κόκκινο μανδύα, έπειτα του τοποθέτησαν ένα αγκάθινο στέμμα στο κεφάλι και τον περιέφεραν, κοροϊδεύοντάς τον. Του έλεγαν: «Είσαι ο Βασιλεύς των Ιουδαίων, σύμφωνα με τον ισχυρισμό σου.» Τον ταπείνωσαν πολύ.

11) Ποιος αποφάσισε τελικά να του επιβάλει τη θανατική ποινή;

Ο Ματθαίος λέει ότι ήταν ο Πόντιος Πιλάτος, ένας Ελληνορωμαίος, ο οποίος εκείνον τον καιρό ήταν κυβερνήτης της Παλαιστίνης.

12) Όταν οι κακοποιοί έφεραν τον άνδρα στον κυβερνήτη και τον πληροφόρησαν ότι ο ιερέας των Ιουδαίων τού επέβαλε την ποινή του σταυρικού θανάτου σύμφωνα με το νόμο τους (την Τορά), τους πίστεψε χωρίς έρευνα;

Ο Ματθαίος λέει ότι δεν τους πίστεψε, μα ρώτησε τον άνδρα: «Είσαι αλήθεια ό,τι είπαν;» Εκείνος παρέμεινε σιωπηλός. Η ερώτηση επαναλήφθηκε και εκείνος συνέχισε να σιωπά. Παρέμεινε σιωπηλός ενώπιον της αλήθειας. Ήταν βασικό γι’ αυτόν ότι ακόμα κι αν δεν ήταν προφήτης να διασαφηνίσει την αλήθεια και να αρνηθεί την ψευδή κατηγορία των Ιουδαίων. Η σύζυγος του κυβερνήτη πήγε σ’ αυτόν και του είπε: «Άπεχε από εκείνον τον δίκαιο· επειδή, πολλά έπαθα γι' αυτόν σήμερα σε όνειρο.»

Η Βίβλος λέει ότι ο Ιησούς παρέδιδε μακρά κηρύγματα στους Ιουδαίους, κατηγορώντας τους και προειδοποιώντας τους, κάτι που οδηγούσε στη δυσφήμησή τους. Γιατί, λοιπόν, ήταν σιωπηλός εκείνη την ημέρα; Οι προθέσεις του κυβερνήτη όταν τον ρώτησε ήταν να τον κάνει να υποστηρίξει την αλήθεια.

13) Πώς σταυρώθηκε σύμφωνα με την υπόθεσή τους;

Ο Ματθαίος λέει ότι τον σταύρωσαν ανάμεσα σε δύο ληστές, που και οι δύο τον παρενοχλούσαν, λέγοντας: «Αν είσαι ειλικρινής, σώσε τον εαυτό σου.»

14) Αυτή ήταν μια μεγάλη συμφορά. Τι είπε ενώ ήταν στο σταυρό (σύμφωνα με την υπόθεσή τους);

Ο Ματθαίος λέει (27:46):

«Και γύρω στην ένατη ώρα, ο Ιησούς αναβόησε με δυνατή φωνή, λέγοντας: «Ηλί, Ηλί, λαμά σαβαχθανί;», δηλαδή, «Θεέ μου, Θεέ μου, γιατί με εγκατέλειψες;».»

Αυτή είναι μια κραυγαλέα δήλωση απιστίας σύμφωνα με όλες τις θεολογικές αυθεντίες. Όποιος αποδίδει αυτή τη δήλωση σε έναν Προφήτη είναι άπιστος σύμφωνα με τις αποκαλυφθείσες θρησκείες.

Ο Παντοδύναμος Αλλάχ, στο Κοράνιο, προειδοποιεί τους Εβραίους και τους Χριστιανούς για τη βλασφημία τους, ότι δηλ. ο Ιησούς αποτελεί ενσάρκωση του Θεού (Αλλάχ) ή ότι είναι υιός Του Θεού, ή ότι τον απορρίπτουν παντελώς. Και λέει ότι πρέπει να πιστεύουν σ’ αυτόν ως Αγγελιαφόρο του Αλλάχ και μόνο:

{ Και δεν θα υπάρχει κανείς από το λαό της Βίβλου που δε θα πιστέψει σίγουρα στον Ιησού πριν το θάνατό του (μπορεί να σημαίνει πριν το θάνατο του Ιησού μετά την κάθοδό του από τους ουρανούς και αφού κυβερνήσει με δικαιοσύνη, ή πριν το θάνατο ενός Εβραίου ή ενός Χριστιανού, κατά τον καιρό της εμφάνισης του Αγγέλου του θανάτου, όταν συνειδητοποιήσει ότι ο Ιησούς δεν ήταν Θεός ή γιος του Θεού). Και την Ημέρα της Κρίσης αυτός θα είναι μάρτυρας σε αυτούς (επικυρώνοντας αυτούς που πίστευαν σε αυτόν ως Αγγελιαφόρο του Αλλάχ και κατηγορώντας αυτούς που τον διέψευδαν ή πίστευαν ότι ήταν ο Θεός ή γιος του Θεού). } (Κοράνιο 4:159)

[1] Η θρησκεία ως αποκάλυψη από το Θεό και στην πρωτότυπη μορφή της είναι διαφορετική από την έννοια της θρησκείας όπως κατανοείται από πολλούς στη Δύση. Πολλοί άνθρωποι καθιέρωσαν ορισμένες αρχές και πρακτικές και τις αποκάλεσαν «θρησκείες». Ο Λόγος του Αλλάχ σε όλες τις αποκαλυμμένες θρησκείες αντιπροσώπευε ένα σαφές μήνυμα που όριζε τη σχέση του ανθρώπου με το Δημιουργό του. Το τελικό και πιο αναλυτικό μήνυμα που καλύπτει όλους τους κώδικες ζωής μέχρι την Ημέρα της Ανάστασης αποκαλύφθηκε στον Προφήτη Μωχάμμαντ, ειρήνη σ’ αυτόν.

[2] Όπως είπαν οι Ιουδαίοι: ο Έσδρας είναι ο «υιός του Αλάχ» και οι Χριστιανοί είπαν ότι ο Ιησούς είναι ο γεννηθείς υιός (ο Χριστίς, ειρήνη σ’ αυτόν), και οι ειδωλολάτρες Άραβες είπαν ότι ο Αλλάχ έχει «γεννημένες κόρες (αγγέλους κλπ.)» Το ίδιο έχει ειπωθεί πολλές φορές στο παρελθόν, δηλαδή στην Ελληνική Μυθολογία. Ο Αλλάχ είναι πολύ Υψηλός, πιο πάνω απ’ ό,τι Του αποδίδουν.

[3] Ο πληθυντικός αναφέρεται στον Ίδιο τον Αλλάχ. Αυτό αποτελεί Δοξασία και ένδειξη Μεγαλείου. Είναι κοινό στις Σημιτικές γλώσσες για κάθε μονάρχη να χρησιμοποιεί το «εμείς» και το «εμάς» όταν αναφέρεται στον εαυτό του. Στην Αγγλία, οι άνθρωποι είναι εξοικειωμένοι με το Βασιλικό «εμείς». Στον Αλλάχ ανήκει το καλύτερο παράδειγμα. Όταν ο Αλλάχ λέει «Εμείς» ή «Εμάς» κανείς που να γνωρίζει την Αραβική γλώσσα δεν καταλαβαίνει ότι αυτό αναφέρεται σε «περισσότερους από έναν θεούς που ενώνονται σε Έναν»! Είναι Ένας και όλες οι Ιδιότητές Του περιγράφουν τον Ίδιο και μόνο και δεν είναι ιδιότητες ξεχωριστών «θεών»! Ο Ίδιος ο Αλλάχ είναι ο Πολυεύσπλαχνος, ο Συμπονετικός, ο Πάροχος και ούτω καθ’ εξής.

[4] Ο Ιησούς και η μητέρα του έτρωγαν φαγητό και περπατούσαν στους δρόμους. Ο Αλλάχ δεν χρειάζεται τίποτα. Είναι Αυτάρκης. Θα φανταζόταν κανείς πως οι σκεπτόμενοι άνθρωποι θα το αναγνώριζαν αυτό και θα έβγαζαν το φυσικό συμπέρασμα ότι η θειότητα ανήκει στον Αλλάχ μόνο και δεν αποτελεί ιδιότητα κανενός δημιουργηθέντος όντος.

[5] Καταγράφηκε στο Σαχίχ Αλ-Μπουχάρι, Τομ. 4, Χαντίθ #654

[6] Σαχίχ Αλ-Μπουχάρι Τόμος 4, Χαντίθ # 657

[7] Υπάρχει μεγάλη καταπίεση και αδικία σε βάρος των Μουσουλμάνων σε πολλά μέρη του Κόσμου. Δε λέγονται πολλά για τον τρόμο που υφίστανται. Ωστόσο, κάθε φορά που ένας Μουσουλμάνος ή μια ομάδα Μουσουλμάνων διαπράττουν ένα σφάλμα, όλες οι ειδήσεις επικαλούνται «Ισλαμική Τρομοκρατία»! Ακόμη και μετά την ολοκλήρωση των ανακρίσεων, τα Μ.Μ.Ε. φέρνουν το «δυναμικό εμπειρογνώμωνά» τους και αρχίζουν τις «εικασίες» για την «εμφάνιση των ανθρώπων» και για τον αν είχαν «Μεσανατολικά Χαρακτηριστικά»! Πολλές πράξεις τρομοκρατίας έχουν διαπραχθεί και εξακολουθούν να διαπράττονται από Χριστιανούς, Εβραίους ή Βουδιστές μεμονωμένα και/ή σε ομάδες ή κράτη. Δεν ακούμε κραυγές σχετικά με την «Εβραϊκή Τρομοκρατία», τη «Χριστιανική Τρομοκρατία», ή τη «Βουδιστική Τρομοκρατία»…Μόνο όσον αφορά το Ισλάμ και τους Μουσουλμάνους βλέπουμε τίτλους με χαρακτηρισμούς «Ισλαμικό τάδε»! Θυμάστε τον IRA; Έχετε ακούσει ποτέ για «Ρωμαιοκαθολική Τρομοκρατία»; Το Ισλάμ δε συγχωρεί καμία πράξη τρομοκρατίας, η θρησκεία του Αλλάχ δε συγχωρεί την αδικία από κανέναν, Μουσουλμάνο ή μη Μουσουλμάνο.